title: Robert Blum

text:
Vuoden 1848 maaliskuun vallankumouksen puhjettua Blum ryhtyi yhdessä Karl Biedermannin kanssa puoltamaan liberaaleja poliittisia uudistuksia. Blum pyrki saamaan laajat kansanjoukot mukaan liikkeeseen ja perusti kansanvalistuksellisen "Vaterlandsverein"-järjestön sekä julkaisi kansalaisille tarkoitetun politiikan sanakirjan "Staatslexikon für das deutsche Volk". Blum valittiin Frankfurtin kansalliskokousta valmistelleen esiparlamentin varapuheenjohtajaksi sekä perustuslakivaliokunnan jäseneksi. Itse kansalliskokouksessa hän oli jäsenenä sääntö-, vaali- ja keskusvaltavaliokunnissa. Vasemmiston johtohahmona hänet valittiin myös yhdeksi varapuhemieheksi. Hän kannatti kansalliskokouksen vasemmiston järjestäytymistä ja hänestä tuli kokouksen vasemmistolaisen "Deutscher Hof" -ryhmän johtaja sekä yksi sen julkaiseman "Deutsche Reichstagszeitungin" toimittajista. Kansalliskokouksessa Blum puolusti ajatusta kansansuvereniteetista ja vaati Saksan tasavallan perustamista. Aluksi hän oli sitä mieltä, että Frankfurtin kansalliskokouksella olisi yksinään oikeus perustuslain säätämiseen Saksalle, mutta kun kansalliskokouksen työ kohtasi vaikeuksia, hän pani toivonsa Saksan valtioiden parlamentteihin, joista monissa radikaalit olivat saaneet vahvan aseman.
Blum ei kuulunut vuoden 1848 kaikkein radikaaleimpaan vasemmistoon, sillä hän vastusti väkivaltaisia kansannousuja ja vaati yhtenäisen Saksan perustamista lainsäädännön avulla. Frankfurtissa työskentelynsä aikana hän menetti vähitellen uskonsa kansalliskokoukseen ja Saksan vallankumoukseen. Blum ja Julius Fröbel lähtivät 12. lokakuuta 1848 kansalliskokouksen vasemmistoryhmien edustajina viemään solidaarisuusadressia Wienin kapinallisille. Perillä Blum liittyi itse kapinallisiin ja tuki heitä puhein sekä kirjoituksin. Hän antautui Wienin kapinan kukistamisen yhteydessä 29. lokakuuta ja joutui muutamaa päivää myöhemmin Itävallan viranomaisten pidättämäksi. Sekä Blum että Fröbel tuomittiin sotaoikeudessa kuolemaan 8. marraskuuta, vaikka he vetosivat parlamentaariseen koskemattomuuteensa Saksan kansalliskokouksen jäseninä. Blum teloitettiin ampumalla Wienin Brigittenaussa seuraavana päivänä. Teloitusta oli seuraamassa noin 2 000 ihmistä. Fröbel sai armahduksen. Blumin teloitus oli Itävallan uuden kanslerin Felix Schwarzenbergin symbolinen ele, jolla hän paitsi rankaisi tunnettua vallankumouksellista, myös ilmaisi ettei Itävalta tunnustanut Frankfurtin kansalliskokousta. Schwarzenbergia kannusti tähän Alexander von Hübner, joka oli entinen Itävallan pääkonsuli Leipzigissa ja Blumin henkilökohtainen vihamies. Saksassa Blumin teloitus herätti tyrmistystä ja radikalisoi kansalliskokousta.


title: Robert Blum

text: Vuoden 1848 vallankumouksellisista Blum on Friedrich Heckerin ohella se, jonka muisto on säilynyt parhaiten Saksassa. Häntä arvostetaan edelleen ”Saksan demokratian marttyyrina”. Myös entisessä DDR:ssä Blumin muistoa pidettiin näkyvästi esillä. Robert Blumin poika Hans Blum oli myöhemmin mainittava poliitikko ja poliittinen kirjailija.


title: Primäärienergia

text: Primäärienergia tarkoittaa energialähteiden sisältämää energiaa niiden neitseellisessä muodossa. energiantuotanto on muunnosprosessi, jossa primäärienergiaa muunnetaan käyttökelpoiseksi sekundäärienergiaksi.


title: Primäärienergia

text: Koska energian muuntaminen muodosta toiseen aiheuttaa aina hävikkiä, on kulutetun primäärienergian määrä aina suurempi kuin saadun sekundäärienergian määrä. Esimerkiksi sähkön tuotannossa tyypillinen hyötysuhde lämpövoimalaitokselle on 35–45 prosenttia. Tällöin polttoaineen sisältämästä primäärienergiasta 55–65 prosenttia menee hukkaan ja vain mainittu 35–45 prosenttia muunnetaan sähköksi. Primäärienergian suhde sekundäärienergiaan vaihtelee energianlähteittäin, samoin kuin laskentatapa, jolla primäärienergian määrä mitataan.


title: Primäärienergia

text: Primäärienergiaa käytetään tilastointitarkoituksessa, kun erilaisia energianlähteitä halutaan saada yhteismitallisiksi. Siihen se soveltuu paremmin kuin sekundäärienergia, koska silloin pitäisi voida jotenkin johdonmukaisesti päättää, missä vaiheessa energian muunnosprosessia energiankulutus mitattaisiin. Esimerkiksi sähkö ei vielä ole energiaa siinä muodossa kuin se kulutetaan, koska se täytyy edelleen muuttaa erilaisissa sähkölaitteissa hyödylliseen muotoon. Primäärienergia on siis tilastollisessa käytössä vaihtoehtojaan ongelmattomampi, joskaan ei aina täysin selkeä sekään.


title: Primäärienergia

text: Kaikki ihmiskunnan hyödyntämä energia on alun perin lähtöisin jostain primäärienergianlähteestä. Kansainvälisen energiajärjestön vuoden 2007 tilaston mukaan noin 90 prosenttia maailman primäärienergiantuotannosta perustuu erilaisten polttoaineiden polttamiselle. Muita merkittäviä primäärienergianlähteitä ovat ydinvoima ja vesivoima. Osa tuotetaan myös suoralla aurinkoenergialla ja tuulella. Primäärienergialla ei siis yleensä tarkoiteta energian perimmäistä alkuperää vaan energiantuotantoa edeltävää muotoa.


title: Itä-Francia

text: Itä-Francia oli Ludvig Saksalaisen maa, jonka hän sai Verdunin sopimuksessa 843, joka jakoi Frankkien valtakunnan kolmeen osaan. Itä-Franciasta kehittyi myöhemmin Pyhä saksalais-roomalainen keisarikunta. Ei ole varmaa, missä vaiheessa Itä-Francia muuttui saksalais-roomalaiseksi keisarikunnaksi, mutta viimeistään 962, kun Otto I Suuri kruunattiin keisariksi, on Pyhän saksalais-roomalaisen keisarikunnan täytynyt olla olemassa.


title: Itä-Francia

text: Itä-Francia jakautui neljään herttuakuntaan: Swabiaan, Frankeniin, Saksiin ja Baijeriin, jotka liitettiin Lothar II:n kuoleman jälkeen Lotharingiaan 869.


title: Itä-Francia

text: 900-luvulla Itä-Francian aluetta alettiin kutsua nimellä regnum Teutonicum (Teutonien kuningaskunta tai Saksan kuningaskunta).


title: Elokuvavuosi 1930

text: Tässä artikkelissa käsitellään vuoden 1930 aikana julkaistuja elokuvia ja elokuvamaailman merkittäviä tapahtumia.


title: Jussi Ziegler

text: Timo Jussi Ziegler (s. 16. huhtikuuta 1975, Königstein, Saksa) on saksalais-suomalainen oopperalaulaja, jonka ääniala on baritoni. Hän on opiskellut laulua Jorma Elorinteen ja Pirkko Törnqvist-Paakkanen oppilaana ja valmistunut musiikin maisteriksi Sibelius-Akatemiasta.


title: Jussi Ziegler

text: Vuonna 2005 Ziegler sai toisen palkinnon Merikanto-laulukilpailussa ja ensimmäisen palkinnon Kangasniemen laulukilpailussa.


title: Jussi Ziegler

text: Ziegler on laulanut Giovanni Paisiellon Sevillan parturi -oopperan Basilion roolin ja esiintynyt Giacomo Puccinin La bohèmessa. Hän on laulanut myös lied-konserteissa. Porin Oopperan tuottamassa Leevi Madetojan Pohjalaisia-oopperassa hän esitti 2007 Jussi Harrin roolin.


title: Jimi Daniel Christian

text: Jimi Daniel Christian, urheilijanimeltään Daniel, on brasilialainen lentopalloilija, joka pelaa ammatikseen Suomessa, SM-liigassa. Hänen joukkueensa on salolainen Piivolley.


title: Jimi Daniel Christian

text: Daniel on pelannut Euroopassa myös Espanjan lentopallosarjaa Unica Almerian joukkueessa. São Paulossa asuessaan hän kuului Brasilian kansalliseen yliopistojoukkueeseen. Hän saapui Salon Piivolleyhin kesken kauden 2007–2008, kun joukkue käytti mahdollisuutensa hankkia toinen ulkomaalaispelaaja.


title: Elokuvavuosi 1929

text: Tässä artikkelissa käsitellään vuoden 1929 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1928

text: Tässä artikkelissa käsitellään vuoden 1928 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1927

text: Tässä artikkelissa käsitellään vuoden 1927 aikana julkaistuja elokuvia ja elokuvamaailman merkittäviä tapahtumia.


title: Ultra (1922)

text: Ultra oli Suomessa vuonna 1922 ilmestynyt modernismia edustanut kulttuurilehti, Pohjoismaissa ensimmäinen lajiaan. Lehden alaotsikko oli "Kirjallistaiteellinen aikakauslehti – Tidskrift för ny konst och kultur". Artikkeleista vajaa kolmannes oli ruotsinkielisiä, runsas kaksi kolmannesta suomenkielisiä. Kaksikielisenä sen tavoitteena oli suomen- ja ruotsinkielisten kirjailijoiden yhdistäminen, ja lukijakunta oli pieni kaksikielisten älykköjen piiri. Lehdestä ilmestyi seitsemän numeroa.


title: Ultra (1922)

text: Lehdestä ilmestyi seitsemän numeroa, viimeinen kaksoisnumerona 7–8, yhteensä 128 kaksipalstaista sivua. Ultran toimitus sijaitsi Helsingissä Pohjoisen Rautatiekadun kerrostalon ensimmäisessä kerroksessa.


title: Ultra (1922)

text: Lehden ulkoasua on kuvattu vaatimattomaksi. Painopaperi oli ohutta ja karkeaa, kannet kartonkimaista paperia, taitto ja ulkoasun suunnittelu eivät tehneet vaikutusta, ja kuvitus oli pääasiassa lainattu muualta. Lehden nimi kannessa oli kuitenkin silmiinpistävän voimakkaan punaisella, ja se ja lehden nimi ehkä jo sinänsä kuvastivat sen rohkeita tavoitteita.


title: Ultra (1922)

text: Lehdessä käsiteltiin sekä Pohjoismaiden että Baltian uutta radikaalia taidetta, mutta pidettiin myös ikkunat auki Eurooppaan, kuten Diktonius kirjoitti tavoitetta esittelevässä ohjelma-artikkelissaan. Useassa artikkelissa käsiteltiin teatteria. Toinen painopiste oli modernistinen runo, jonka kaikkien suomenruotsalaisten edustajien – Diktonius, Södergran, Björling ja Enckell – runoja lehdessä julkaistiin.


title: Ultra (1922)

text: Ultran perustivat Hagar Olsson, Elmer Diktonius, Lauri Haarla ja Raoul af Hällström, sen päätoimittaja oli L. A. Salava ja julkaisija kustannusliike Daimon, jota johti Salava. Lehden taustavoimaksi on väitetty Diktoniuksen ytäväpiiriin kuulunutta Otto Wille Kuusista, jonka harrastuksiin kuuluivat runot ja musiikki. Lehden ensimmäinen numero ilmestyi 14. syyskuuta 1922 ja viimeinen 20. joulukuuta 1922.


title: Ultra (1922)

text: Lehden kirjoittajakuntaan kuuluivat aikansa merkittävimmät kulttuurivaikuttajat, perustajien lisäksi muun muassa suomenkieliset Katri Vala, L. Onerva, Uuno Kailas, ruotsinkielisiä esimerkiksi Gunnar Björling, Rabbe Enckell, Eric Olsoni sekä Ruotsista Anna-Lenah Elgström ja Harry Blomberg. Hällström oli tekemässä neljää ensimmäistä numeroa. Elmer Diktonius ei ollut varsinaisesti toimituskunnan jäsen, mutta hänen panoksensa oli merkittävä. Merkittävin oli kuitenkin Hagar Olssonin panos, ja hänen ja Diktoniuksen välille syntyikin skisma, kun Olssonin mielestä Diktonius ei huolehtinut lupaamista kirjoituksista ja käännöksistä. Edith Södergrania pyydettiin mukaan, mutta hän lykkäsi päätöstä. Myöhemmin hän kuitenkin päätti ryhtyä avustamaan lehteä ja teki sille käännöksiä ja kirjoitti runoja. Lehden kuvituksesta huolehti taiteilija Uuno Eskola, joka myös kirjoitti taiteista. Yksi lehden numeroista omistettiin hänelle. Eino Palola käsitteli teatteria. Viron puolelta kirjoitti kirjallisuudesta ja teatterista Ormi Arp.


title: Ultra (1922)

text: Ultran toimitustyö ei ollut kovin järjestelmällistä, sillä Salava viihtyi Helsingin iltaelämässä. Olssonin ja Diktoniuksen kiista haittasi lehdentekoa jo ennen ensimmäisen numeron ilmestymistä. 35 vuotta lehden kaatumisen jälkeen Olsson syyttää kirjoituksessaan asiasta Diktoniusta ja Salavaa, jotka hänen muistinsa mukaan huijasivat häntä.


title: Ultra (1922)

text: Ultra on mainittu yhdeksi 1920-luvun johtavista kulttuurilehdistä, ja se oli modernismin edustajana Pohjoismaissa ensimmäinen lajissaan. Lehden suurin merkitys oli ehkä siinä, että se antoi palstatilaa nuorille kotimaisille modernisteille ja kertoi ulkomaisista suuntauksista ja kirjailijoista. Vaikka artikkelit olivat lyhyitä ja vailla analyyttistä otetta, niistä kuvastui se, että moderni suomalainen kirjallisuus oli osa kansainvälistä näyttämöä. Monet lehden kirjoittajista siirtyivät 1928 perustettuihin Tulenkantajat-lehteen ja Quosego-lehteen, jossa Diktonius oli jälleen vahva voima ja perustaja yhdessä Olssonin kanssa.


title: Ultra (1922)

text: Kirjailija-kriitikko Onni Halla oli ilmeisesti vähätellyt lehteä, sillä Katri Vala kirjoittaa hänelle joulukuussa 1922: "Eikö Ultra ole mitään? Nukutko sinä? Uusi maailma huutaa korvaasi ja sinusta se ei ole mitään!"


title: Ultra

text: Ultra on


title: Jennifer Weiner

text: Jennifer Agnes Weiner (s. 28. maaliskuuta 1970 DeRidder, Louisiana, Yhdysvallat) on yhdysvaltalainen kirjailija.


title: Jennifer Weiner

text: Weiner syntyi armeijan tukikohdassa DeRidderissä, Louisianassa, josta hän muutti kaksivuotiaana siskonsa Mollyn ja vanhempiensa kanssa Simsburyyn, Connecticutiin. Ennen lukiosta valmistumista hänen elämäänsä kuului lähinnä perusopinnut ja "huonoja hius-ja vaatevalintoja". Vuonna 1987 Weiner valmistui Simsbury High School:ista ja aloitti opiskelun Princetonin yliopistossa, jossa hän otti myös monia luovan kirjoittamisen kursseja. 1991 hän valmistui hyvin arvosanoin ja päätti ryhtyä toimittajaksi. Hänet palkattiin Centre Daily Times -lehteen toimittajaksi. Myöhemmin hänet palkattiin Philadelphia Inquireriin kolumninsa ansiosta.


title: Jennifer Weiner

text: Weiner avioitui lokakuussa 2001 Adam-nimisen lakimiehen kanssa ja 10. maaliskuuta 2003 syntyi heidän ensimmäisen lapsensa Lucy Jane. Weiner sai toisen tyttärensä Phoebe Pearlin 30. joulukuuta 2007. Koko perhe asuu Philadelphiassa, minne useat Weinerin kirjatkin sijoittuvat.


title: Jennifer Weiner

text: Vuonna 1998 Weiner alkoi kirjoittaa ensimmäistä romaaniaan "Hyvä sängyssä". Samalla hän kirjoitti myös freelancekolumnia Mademoiselle-lehteen. Vuonna 2000 hän myi esikoisromaaninsa ja oikeudet toiseen kirjaansa Pocket Books -kustantamolle. Lontoolainen kustantaja Simon & Schuster UK julkaisi Hyvä sängyssä vuonna 2001 ja Weiner otti virkavapaata lehdestä lähteäkseen 18 kaupungin kiertueellea. "Lainakengissä"-kirjasta myytiin ennen julkaisemista elokuvaoikeudet Foxille. Tämän jälkeen Weiner on kirjoittanut useita teoksia.


title: Elokuvavuosi 1926

text: Tässä artikkelissa käsitellään vuoden 1926 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1925

text: Tässä artikkelissa käsitellään vuoden 1925 aikana julkaistuja elokuvia ja elokuvamaailman merkittäviä tapahtumia.


title: Highlord

text: Highlord on vuonna 1996 perustettu italialainen power metal -yhtye.


title: Elokuvavuosi 1924

text: Tässä artikkelissa käsitellään vuoden 1924 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1923

text: Tässä artikkelissa käsitellään vuoden 1923 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1922

text: Tässä artikkelissa käsitellään vuoden 1922 aikana julkaistuja elokuvia ja elokuvamaailman merkittäviä tapahtumia.


title: Emilio Zapico

text: Emilio Rodríguez Zapico (27. toukokuuta 1944 León, Espanja – 6. elokuuta 1996 Huete, Espanja) oli espanjalainen kilpa-ajaja. Hän osallistui yhteen ainoaan Formula 1:n Grand Prix'hin Espanjassa 1976, muttei selviytynyt aika-ajoista osakilpailuun. Zapicon ajama Williams oli viime vuoden malli, eikä pärjännyt uudemmille autoille. Sittemmin Zapicon ajamaa autoa ajoi Brian McGuire.


title: Emilio Zapico

text: Pääasiassa Zapico ajoi koko uransa vakioautoja, kunnes lopetti 1980-luvulla. Hän menehtyi auto-onnettomuudessa Hueten kunnassa Espanjassa 1996.


title: Elokuvavuosi 1921

text: Tässä artikkelissa käsitellään vuoden 1921 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 1920

text: Tässä artikkelissa käsitellään vuoden 1920 aikana julkaistuja elokuvia ja elokuvamaailman merkittäviä tapahtumia.


title: Grand Turk

text: Grand Turk on Turks- ja Caicossaarten pääsaari. Grand Turk ei ole territorion suurin saari, mutta territorion pääkaupunki Cockburn Town sijaitsee saarella. Asukasluvultaan saari on territorion toiseksi suurin.


title: Grand Turk

text: Englantilaiset suolankerääjät Bermudalta muuttivat Grand Turkille vuonna 1681. Cockburn Townista tuli territorion pääkaupunki vuonna 1766. Vuonna 2006 saaren eteläosaan perustettiin satama ristelyaluksille ja saaresta on tullut tärkeä paikka Karibianmeren risteilyille.


title: Edward F. Noyes

text: Edward F. Noyes (3. lokakuuta 1832 Haverhill – 4. syyskuuta 1890) oli yhdysvaltalainen poliitikko.


title: Edward F. Noyes

text: Noyes osallistui Yhdysvaltain sisällissotaan pohjoisvaltioitten armeijassa. Hän toimi Ohion kuvernöörinä vuosina 1872–1874 ja presidentti Rutherford B. Hayesin suurlähettiläänä Ranskaan vuosina 1877–1881.


title: Quinton Flynn

text: Quinton Joseph Flynn (s. 10. lokakuuta 1964 Cleveland, Ohio) on yhdysvaltalainen ääninäyttelijä ja laulaja-lauluntekijä, joka tunnetaan muun muassa Timonin ("Timon ja Pumba") ja Jonny Questin ("The Real Adventures of Jonny Quest") äänirooleista 1990-luvulla.


title: Quinton Flynn

text: Syksyllä 2009 Top of the Limit -sivusto listasi Flynnin sijalle seitsemän laatimassaan kymmenen parhaan videopelien ääninäyttelijän listassa.


title: Quinton Flynn

text: Flynn opiskeli Bowling Greenin ja Kentin osavaltion yliopistoissa, joista jälkimmäisestä hän valmistui television, radion, elokuvan ja teatterin pariin. Ollessaan vielä Kentin osavaltion yliopistossa hän toimi käsikirjoittajana ja esiintyjänä sketsiohjelmassa "Something/Anything", jota esitettiin WKSR-radiokanavalla, jossa Flynn toimi myös DJ:nä. High schoolin aikana Flynn toimi muusikkona perustamassaan The Stop -yhtyeessä. Flynn oli myös isäntänä 120-minuuttisessa "The Alternate Beat" -ohjelmassa MTV:llä.


title: Quinton Flynn

text: Myöhemmin Flynn matkasi yhdessä serkkunsa kanssa Los Angelesiin, mistä hänen tiensä vei Hollywoodiin. Onni ei kuitenkaan ollut mukana, ja Flynn sai kokea köyhää elämää onnistuen kuitenkin saamaan rooleja teatterinäytelmissä. Samalla Flynn kokeili stand up -komiikkaa yökerhoissa ja onnistui saamaan esisopimuksen Saturday Night Liven ja Jimmy Kimmel Liven ohjelmiin tekemään omia sketsejä. Flynn alkoi myös luomaan omaa sketsikomediasarjaa yhdessä Emmy-palkitun käsikirjoittaja/tuottaja Jeff Nimoyn kanssa. Ohjelman nimeksi tuli "In Like Flynn!".


title: Quinton Flynn

text: Ääninäyttelemiseen Flynn päätyi 1990-luvulla, ja hän teki aluksi sivuääniä Aladdiniin ja saman tien päärooleja Katuhaihin sekä Ihmenelosiin, jossa hän korvasi toisella tuotantokaudella Liekkiä ääninäytelleen Brian Austin Greenin. Samoihin aikoihin vuonna 1995 Flynn sai ensimmäisen merkittävän ääniroolinsa, kun Leijonakuningas elokuvista tutut Timon ja Pumba saivat oman televisiosarjansa, jossa Flynn ääninäytteli Timonia.


title: Quinton Flynn

text: Vuotta myöhemmin Flynn sai toisen merkittävän roolinsa sarjasta The Real Adventures of Jonny Quest, jossa Flynn ääninäytteli jälleen sarjan nimikkohahmoa. Sarjan päätyttyä Flynn teki useammin vierailevia rooleja eri animaatiosarjoissa, kuten Akun tehdas ja Jackie Chan seikkailee. 2000-luvulla Flynn alkoi tehdä äänirooleja videopeleihin sekä dubbauksia animesarjoihin.


title: Quinton Flynn

text: Videopeleistä Flynn tunnetaan parhaiten Metal Gear -pelisarjasta tutun Raidenin äänenä. Dubbauksia Flynn on tehnyt muun muassa Narutoon, Bleachiin ja Blood+:aan. Nykyisin Flynn on enimmäkseen tehnyt äänirooleja videopeleihin, kuten Metal Gear Solid 2, , ja Crash of the Titans. Flynn toimi myös World of Warcraft roolipelin -lisäosassa prinssi Kael'thas Sunstriderin ääninäyttelijänä.


title: Peipot (suku)

text: Peipot ("Fringilla") on peippojen heimoon kuuluva varpuslintusuku.


title: Peipot (suku)

text: Peipot ovat pienehköjä varpuslintuja, jotka elävät Euraasiassa. Kanarianpeippo elää ainoastaan Kanariansaarilla mutta peipolla ja järripeipolla on hyvin laaja esiintymisalue ja ne ovat eräitä Euraasian runsaimpia lintuja. Sukupuolet ovat erivärisiä.


title: Peipot (suku)

text: Peipot ovat siemensyöjiä mutta poikasille ne syöttävät hyönteisiä ja muita pieniä selkärangattomia. Pesä on puussa tai pensaassa. Pesimäajan ulkopuolella ne liikkuvat parvissa, joissa voi olla kymmeniätuhansia, joskus jopa satojatuhansia yksilöitä.


title: Delfiini

text: Delfiini eli tavallinen delfiini eli juoksiainen ("Delphinus delphis") on yleisin valaslaji. Kaikkia "Delphinus"-suvun populaatioita pidettiin aiemmin yhtenä ja samana lajina, mutta nykyisin eteläisen pallonpuoliskon rannikkomerien yksilöiden katsotaan kuuluvan omaan "Delphinus capensis" -lajiinsa.


title: Delfiini

text: Delfiinillä on kaareva otsa ja sen sisällä on kaikuluotaukseen soveltuva äänielin kuten muillakin delfiinien heimon ("Delphinidae") lajeilla. Delfiini kasvaa parin metrin mittaiseksi ja voi painaa yli sata kilogrammaa. Yläleuassa on molemmin puolin 46–55 hammasta, kun taas alaleuassa on 40–50 hammasta. Delfiinien väri voi vaihdella. Yleensä selkäpuoli on ruskeanharmaa ja mahapuoli valkeanharmaa aaltomaisen rajan ollessa erittäin selvä. Silmästä otsaan ulottuu tumma raita. Värityksessä on ero verrattuna "D. capensis" -lajiin, samoin hampaiston lukumäärässä. Kuono on "D. delphis"-lajilla selvästi tylpempi.


title: Delfiini

text: Tavallinen delfiini jaetaan nykyisin kahteen alalajiin. Nimialalaji "Delphinus delphis delphis" esiintyy yleisenä ja elinvoimaisena Pohjois-Atlantilla sekä Tyynen valtameren itäosissa, ja erittäin uhanalaisena Välimerellä. Laji suosii lämpimiä vesiä, joten sen vakituinen elinalue ulottuu pohjoisimmillaan vain Britteinsaarille. Pohjanmeren itäosissa ja Itämerellä delfiini on satunnainen vierailija. Havainnot esimerkiksi Tanskan vesillä ovat kuitenkin yleistyneet 2000-luvulla, koska laji on runsastunut Skotlannin ympäristössä luultavasti ilmaston lämpenemisen seurauksena.


title: Delfiini

text: Vaarantunut "Delphinus delphis ponticus"-alalaji elää vain Mustallamerellä ja osassa Välimerta.


title: Delfiini

text: Tavallista delfiiniä on tavattu Suomen aluevesillä ainakin kolmesti. Tiettävästi ensimmäinen havainto tehtiin vuonna 1893, jolloin delfiini kuoli kalaverkkoon Ahvenanmaalla. Toinen havainto saatiin vasta yli sata vuotta myöhemmin, kun Luvian Säpin saaren rannasta löytyi kuollut delfiini loppukesällä 1997. Raadon löytymisen jälkeen kävi ilmi, että muuan merikapteeni oli aikaisemmin kesällä nähnyt yhden tai joidenkin lähteiden mukaan kaksi delfiiniä elävänä Säpin lähistöllä. Tutkimuksissa Säpin yksilö osoittautui 5–7-vuotiaaksi urokseksi, ja sen luurankoa suunniteltiin tuolloin sijoitettavaksi Turun luonnontieteelliseen museoon. Kolmannen kerran delfiinejä vieraili Suomen vesillä marraskuussa 2006, jolloin Korppoon saaristokeskuksen edustalla havaittiin emo ja poikanen. Ne nähtiin toisenkin kerran Saaristomerellä elävinä, kunnes noin viikon kuluttua ne hukkuivat kalaverkkoihin. Nämä kaksi yksilöä oli tuolloin tarkoitus säilöä Helsingin Luonnontieteellisen keskusmuseon kokoelmiin.


title: Delfiini

text: Delfiinit pyydystävät laumassa ja syövät pikkukaloja kuten makrilleja, sillejä ja sardiineja.


title: Delfiini

text: Delfiinit elävät normaalisti pienissä parvissa. Ne pariutuvat yleensä syyskesällä. Naaras kantaa vajaan vuoden. Poikanen on syntyessään hieman alle metrin mittainen.


title: San Diegon osavaltionyliopisto

text: San Diegon osavaltionyliopisto (San Diego State University, lyh. SDSU) on osavaltiollinen yliopisto kalifornialaisessa San Diegon kaupungissa, Yhdysvalloissa. Se on osa Kalifornian osavaltionyliopisto -järjestelmää ja San Diegon suurin sekä vanhin yliopisto. Se perustettiin vuonna 1897 nimellä "San Diego Normal School". Yliopistossa opiskelee noin 34 500 opiskelijaa.


title: Christian Moser

text: Christian Moser (s. 20. joulukuuta 1972) on itävaltalainen entinen mäkihyppääjä ja olympiamitalisti.


title: Christian Moser

text: Hän oli voittamassa Itävallalle joukkuemäen pronssimitalia Lillehammerin talviolympialaisissa vuonna 1994. Samoissa kisoissa hän sijoittui henkilökohtaisessa normaalimäen kilpailussa kymmenenneksi. Vuotta myöhemmin Thunder Bayn maailmanmestaruuskilpailuissa hän oli normaalimäen 15:s.


title: Christian Moser

text: Maailmancupin osakilpailuissa hän pääsi ainoan kerran urallaan palkintokorokkeelle sijoittuessaan toiseksi Salpausselän Kisojen normaalimäen kilpailussa vuonna 1994, heti olympialaisten jälkeen.


title: Christian Moser

text: Moser lopetti uransa vuonna 1997.


title: Lucius Aemilius Paullus Macedonicus

text: Lucius Aemilius Paullus Macedonicus (229 - 160 eaa.) oli roomalainen sotapäällikkö ja valtiomies. Hän voitti Makedonian kuninkaan Perseuksen Pydnan taistelussa 168 eaa. jolloin hän sai lisänimensä Macedonicus.


title: Lucius Aemilius Paullus Macedonicus

text: Hänen isänsä Lucius Aemilius Paullus oli kuollut konsulina Cannaen taistelussa ja hänen sisarensa oli avioitunut Publius Cornelius Scipio Africanuksen kanssa.


title: Lucius Aemilius Paullus Macedonicus

text: Paullus valittiin ediiliksi vuonna 193 eaa. ja vuonna 191 preettoriksi, minkä jälkeen hän taisteli Hispaniassa lusitaaneja vastaan aina vuoteen 189 eaa. asti. Hänet valittiin ensimmäisen kerran konsuliksi vuonna 182 eaa. yhdessä Gnaeus Baebius Tamphiluksen kanssa.


title: Lucius Aemilius Paullus Macedonicus

text: Kolmas makedonialaissota syttyi vuonna 171 eaa. Senaatin julistettua sodan Makedonian kuninkaalle Perseukselle, joka oli vahvistanut sotilaallista asemaansa Makedoniassa. Heti samana vuonna Perseus kukisti Publius Licinius Crassuksen johtaman roomalaisen armeijan Kallinikoksen taistelussa.


title: Lucius Aemilius Paullus Macedonicus

text: Vuonna 168 eaa. Paullus valittiin toisen kerran konsuliksi. Tämän jälkeen senaatti käski hänet Rooman armeijan johtoon Makedoniassa. Saman vuoden kesäkuussa Paullus voitti makedonialaiset Pydnan taistelussa päättäen sodan ja vangiten Perseuksen.


title: Lucius Aemilius Paullus Macedonicus

text: Taistelun jälkeen Paullus rankaisi useita makedonialaiskaupunkeja ryöstämällä niitä sekä surmaten ja myyden orjiksi roomalaisvastaisia. Kun hän viimein palasi Roomaan suuren sotasaaliinsa kanssa, hän sai voitontriumfin ja lisänimen: Macedonicus ("Makedonialainen").


title: Lucius Aemilius Paullus Macedonicus

text: Paullus valittiin kensoriksi vuonna 164 eaa., mutta hän sairastui sen jälkeen ja kuoli vuonna 160 eaa.


title: Lucius Aemilius Paullus Macedonicus

text: Hänen elämästään on kirjoittanut muun muassa kreikkalainen historioitsija Plutarkhos.


title: Circus Maximus (yhtye)

text: Circus Maximus on vuonna 2000 perustettu norjalainen progressiivista metallia soittava yhtye.


title: Circus Maximus (yhtye)

text: Yhtye aloitti uransa cover-yhtyeenä soittaen esimerkiksi Dream Theaterin ja Symphony X:n kappaleita. Pian he alkoivat tehdä myös omia sävellyksiä. He äänittivät kaksi demoa, jotka saivat kumpikin kriitikoilta hyviä arvosteluja. Lopulta yhtye solmi levytyssopimuksen yhdysvaltalaisen levy-yhtiön, Sensory Recordsin kanssa. Tämän seurauksena myös italialaisyhtiö Frontiers Records kiinnostui yhtyeestä. Debyyttialbumi The 1st Chapter julkaistiin vuonna 2005 ja toinen albumi Isolate ilmestyi 2007. Levyltä The 1st Chapter kuuluisin kappale on yli 10 minuuttia pitkä Glory Of The Empire.


title: Circus Maximus (yhtye)

text: Yhtye on saanut valmiiksi kolmannen studioalbuminsa, Nine, työstämisen. Albumin julkaisupäivä on Euroopassa 1. kesäkuuta, ja Yhdysvalloissa 5. kesäkuuta. Albumilta on julkaistu singlenä kappale Reach Within. Albumin on kuvailtu olevan melodisempi mitä edeltävät albumit. Alun perin albumille kaavailtiin nimeä Architect of Fortune, joka onkin intron jälkeen levyn avaava raita.


title: Okahiiri

text: Okahiiri ("Acomys cahirinus") on Pohjois-Afrikassa elävä jyrsijälaji, jota pidetään Suomessakin lemmikkieläimenä. Suomessa lemmikkinä pidettäviä lajeja ovat egyptinokahiiri ja niilinokahiiri.


title: Okahiiri

text:
Okahiiret ovat saaneet nimensä siitä, että niiden tankeat selkäkarvat sojottavat jäykästi taaksepäin.
"Acomys cahirinus"-okahiirilajin katsottiin aiemmin elävän Pohjois-Afrikan lisäksi myös Kreetalla, mutta kreetalainen populaatio on nyttemmin luokiteltu erilliseksi "Acomys minous"-lajiksi. Nimi "okahiiri" tarkoittaakin joissakin lähteissä vain kreetalaista "A. minous"-lajia. Nisäkäsnimistötoimikunta on ehdottanut, että "A. cahirinus"-laji nimettäisiin "kaironokahiireksi" ja "A. minous" "kreetanokahiireksi" sekä eteläisessä Afrikassa elävä "A. spinosissimus" "okahiireksi".


title: Okahiiri

text: Okahiiren ruumis ja häntä ovat suunnilleen samanpituiset eli noin 12 cm ja massa 60–90 grammaa. Okahiirille tyypillistä ovat usein ulkonevat korvat ja paljas suomukas häntä.


title: Okahiiri

text: Luonnonvaraisena okahiirtä esiintyy Pohjois-Afrikassa ja Lähi-idässä. Se viihtyy kivikkoisella maalla ja syö mieluiten siemeniä, vaikka onkin kaikkiruokainen. Okahiiret ovat aktiivisimmillaan hämärän tultua. Okahiiret käyttävät hyppymyyrien pesiä.


title: Okahiiri

text: Okahiiret eivät ole luonnostaan kesyjä ja ovat vilkkaampia kuin kesyhiiret, jonka vuoksi niitä tulisi käsitellä paljon jotta niistä tulisi mukavia lemmikkejä. Okahiiret ovat laumaeläimiä.


title: Okahiiri

text: Paras asumus okahiirille on lasinen terraario, jonka tulisi olla kooltaan vähintään 60-80 litraa. Kuivikkeeksi sopii parhaiten kutterinpuru tai haapahake. Perustarvikkeiden (pesämökki, ruokakuppi ja juomapullo) lisäksi okahiiret tarvitsevat asumukseensa erilaisia virikkeitä, kuten oksia, vessapaperirullia, olkia ja heinää. Okahiiret hyppivät mielellään tasolta toiselle, joten tämä tulisi ottaa huomioon terraariota sisustettaessa. Okahiiret ovat jyrsijöitä, joten terraarion sisustuksessa tulisi välttää muovisia tarvikkeita.


title: Okahiiri

text: Okahiiren perusruokaa on hyvälaatuinen siemenseos. Ravinnossa tulisi olla paljon proteiinia ja vain vähän rasvaa. Vääränlainen ruokinta altistaa okahiiren helposti lihomiselle ja erilaisille sairauksille. Siemenseoksen lisäksi okahiirille voi tarjota pieniä määriä mm. puuroa, juureksia, hedelmiä ja marjoja.


title: Liberaali Lyngenin suunta

text: Uuserikiinit eli vaikeammin ilmaistuna ""liberaali Lyngenin suunta"" on lähinnä Norjassa Lyngenin seudulla toimiva lestadiolaisuuden haara. Uuserikiinit erkanivat erikiinien pääuomasta noin vuonna 1992. Haarasta on käytetty myös nimeä "liberaali Yykeän suunta".


title: Liberaali Lyngenin suunta

text: Erikiinit saivat alkunsa vuonna 1910 erkaantumalla vanhoillislestadiolaisista Erik Johnsenin johdolla. Erikiinit jakaantuivat vuonna 1992 kahteen haaraan, joista pääuomaa kutsutaan tämän hajaannuksen jälkeen vanhaerikiineiksi (muilta nimiltään "konservatiiviseksi Yykeän suunnaksi" tai "konservatiiviseksi Lyngenin suunnaksi").


title: Liberaali Lyngenin suunta

text: Uuserikiinejä kutsutaan norjankielessä nimityksellä ""Den Luthersk Lästadianske Menighet"". Puhekielessä uuserikiinejä saatetaan kutsua "liberaaleiksi", silloin kun oletetaan kuulijoiden tietävän mitä sillä tarkoitetaan.


title: Liberaali Lyngenin suunta

text: Uuserikiinien mielestä avioero ja uudelleenavioituminen on hyväksyttävää jos toinen pettää puolisoaan avioliiton ulkopuolella. Petetyllä on heidän mielestään siinä tapauksessa mahdollisuus erota ja mennä uusiin naimisiin. Uuserikiinien oppien mukaan Jumala ei luonut maailmaa kuudessa päivässä, koska Jumala loi auringon ja kuun erottamaan päivän ja yön toisistaan vasta neljäntenä päivänä. Päivää ei siis uuserikiinien Raamatun tulkinnan mukaan ole ollut olemassa ennen neljättä luomispäivää.


title: Liberaali Lyngenin suunta

text:
Noin puolet uuserikiinien seuraväestä on lapsia ja nuoria. Ryhmään kuuluu vuoden 2012 arvion mukaan noin 800 henkilöä, joten määrä on säilynyt samana vuoden 2001 arvion jälkeen
. Uuserikiinit ovat toiseksi suurin erikiinisuuntaus ja seitsemänneksi suurin lestadiolaissuuntaus maailmassa. Uuserikiinien saarnaajiin kuuluu muiden muassa Hans Nilsen. Viitteet


title: Roctum

text: Roctum on vuonna 2002 perustettu hämeenlinnalainen rock-yhtye, joka julkaisi ensimmäisen albuminsa "Roctumania" vuonna 2006.


title: Roctum

text: Roctumin nykyinen kokoonpano muodostui vuodesta 2002 alkaen laulaja Stunk Manista, hänen vanhemmasta veljestään, rumpalista The Beastistä, basistista Banana Boysta ja kitaristista nimeltänsä Zikk Brutal, joka korvasi alkuperäisen kitaristin Riku Mäkisen. Vuonna 2003 yhtyeen esiintymiset julkisuudessa jäivät suhteellisen matalaprofiilisiksi Zikkin armeija-ajan takia. Tästäkin pienestä epäkohdasta huolimatta yhtye oli jo ensimmäisenä puolenatoista vuotenaan ehtinyt levyttää kolme demonauhaa: "First Demolition" (2002), "We'll Never Leave You Alone" (2002) ja "Earbreaker" (2003). Kaikki nämä demot nauhoitettiin Hämeenlinnassa paikallisella studiolla ja hyvin minimaalisilla budjeteilla.


title: Roctum

text: Tiiviin keikkailun jälkeen Roctum osallistui Ääni ja Vimma -laulukilpailuun vuonna 2004. Kilpailussa yhtye ylsi välieriin asti, mutta ei päässyt finaaliin. Huomiota kuitenkin herätti epänormaali lavakäyttäytyminen ja vähintäänkin oudot lava-asut. Tästä esimerkkinä basisti Banana Boyn pukeutuminen keijuksi.


title: Roctum

text: Syksyllä 2004 Roctum kirjoitti sopimuksen tamperelaisen levy-yhtiön Turban Recordsin kanssa. Yhtye julkaisikin tätä kautta ensimmäisen CD-singlensä "Sandwich":in kesällä 2005.


title: Roctum

text: Roctumin esikoisalbumi "Roctumania" julkaistiin kesällä 2006. Kuten jo yhtye itse, myös levy jakoi voimakkaasti mielipiteitä. Vain viikossa levytetty albumi esitti Roctumin suurelle yleisölle likaisilla soundeilla varustettuna hard rockia, metallia, glam- ja punk rockia yhdistelevänä kummajaisyhtyeenä. Levy sisälsi mm. klassikkokappaleet ”What the Fuck”, ”Everything Disappears”, ”The Sailor”, ”Sweet Insanity” ja nimikkokappaleen ”Roctum”.


title: Roctum

text: Promootiovaikeuksien takia yhtye ei saanut esikoisalbumilleen kaipaamaansa huomiota. Tämän vuoksi yhtyeen ja levy-yhtiön Turban Recordsin tiet erkanivatkin vuonna 2007.


title: Roctum

text: Roctum solmi levytyssopimuksen VMC-recordsin kanssa vuonna 2014. Ensimmäinen single "You're An Ass" julkaistiin Tammikuussa. Toinen single "So Called Stay" ilmestyi Huhtikuussa 2014.


title: Haagin keskusrautatieasema

text: Haagin keskusasema () on Alankomaiden Haagissa sijaitseva maan suurin rautatieasema. Asemalla on 12 raidetta ja se on valmistunut vuonna 1975.


title: Haagin keskusrautatieasema

text: Nykyisen aseman paikalla oli vanhempi rautatieasema vuodesta 1843 1970-luvulle asti, jolloin Nederlandse Spoorwegen, maan rautatieyhtiö, päätti rakentaa uuden aseman vanhan tilalle. Hollands Spoorin asema vaikutti parhaimmalta sijainnilta sille, koska se oli Amsterdamin ja Rotterdamin välisen pääradan varrella. Haagin kaupunki kuitenkin vaati aseman sijoitettavan Staatsspoor-aseman vierustalle. Nykyinen asema rakennettiin viimeksi mainitulle paikalle ja vanha asemarakennus purettiin.


title: Haagin keskusrautatieasema

text: Asema toimii Haagiin saapuvien ja lähtevien junien pääte- ja lähtöasemana. Muut Intercity- sekä kansainväliset junat käyttävät Hollands Spoorin asemaa. Nykyään Haag on Alankomaiden ainoa kaupunki, jossa on kaksi suurta rautatieasemaa.


title: Gerd Siegmund

text: Gerd Siegmund (s. 7. helmikuuta 1973 Dresden) on saksalainen entinen mäkihyppääjä.


title: Gerd Siegmund

text: Hän oli voittamassa joukkuemäen hopemitalia Saksalle Thunder Bayn maailmanmestaruuskilpailuissa vuonna 1995. Joukkueeseen kuului Siegmundin lisäksi Jens Weißflog, Hansjörg Jäkle ja Dieter Thoma. Samoissa kilpailuissa Siegmund sijoittui suurmäessä kymmenenneksi ja normaalimäessä yhdenneksitoista.


title: Gerd Siegmund

text: Lillehammerin talviolympialaisissa Siegmund kilpaili vain henkilökohtaisessa normaalimäen kilpailussa, jossa sijoitus oli 11.


title: Gerd Siegmund

text: Hänen uransa ainoa maailmancupin osakilpailuvoitto tuli Thunder Bayn normaalimäestä vuonna 1994.


title: Gerd Siegmund

text: Siegmund lopetti uransa vuonna 2000.


title: Anglo-Amerikka

text: Anglo-Amerikka () on nimitys, jota käytetään Amerikan valtakieleltään englanninkielisistä maista, eli lähinnä Yhdysvalloista ja Kanadasta. Se ei ole kovin laajalti käytössä virallisessa termistössä.


title: Floridanpuuma

text: Floridanpuuma ("Puma concolor coryi") on äärimmäisen uhanalainen puuman alalaji. Se poikkeaa väritykseltään muista puuman alalajeista. Floridanpuuma on Floridan osavaltion kansalliseläin (1982).


title: Floridanpuuma

text: Floridanpuuma on kuonosta häntään noin kaksi metriä pitkä, uros suurempi kuin naaras. Uros painaa 48–67 kilogrammaa, naaras 30–45 kilogrammaa. Floridanpuuman karvapeite on tummanruskea, ja siinä on valkeita läikkiä päässä ja hartioissa.


title: Floridanpuuma

text: Floridanpuumaa tavataan enää vain Floridan eteläosissa. Sen alkuperäinen levinneisyysalue kattoi alueita Texasin itäosista Arkansasin, Louisianan, Mississippin, Alabaman, Georgian ja Floridan osavaltioihin sekä osiin Tennesseetä ja Etelä-Carolinaa.


title: Floridanpuuma

text: Floridanpuuma metsästettiin sukupuuton partaalle 1950-luvulla sen karjalle aiheuttamien vahinkojen vuoksi. Suojelun ansiosta 20 floridanpuumaa saatiin lisäätymään ja vuonna 2017 niitä oli 230.


title: Naoki Yasuzaki

text: Naoki Yasuzaki (s. 1. elokuuta 1969) on japanilainen entinen mäkihyppääjä.


title: Naoki Yasuzaki

text: Hän oli voittamassa joukkuemäen pronssimitalia Japanin joukkueelle Thunder Bayn maailmanmestaruuskilpailuissa vuonna 1995. Samoissa kilpailuissa Yasuzaki sijoittui suurmäessä sijalle 22.


title: Naoki Yasuzaki

text: Hän kilpaili ensimmäisen kerran maailmancupissa vuonna 1990 ja hänen paras osakilpailusijoituksensa tuli vuoden 1993 Lahden normaalimäen kilpailusta, jossa hän sijoittui neljänneksi. Kymmenen parhaan joukkoon Yasuzaki pystyi hyppäämään urallaan yhteensä viisi kertaa. Viimeisen maailmancupin kilpailunsa hän hyppäsi Sapporossa tammikuun lopussa 2003.


title: Ur jordens djup

text: Ur jordens djup on Finntrollin neljäs studioalbumi, joka julkaistiin 28. maaliskuuta 2007. Levy on ensimmäinen, jolla esiintyy yhtyeen nykyinen laulaja Vreth eli Matthias Lillmåns. Levy toi hänen myötä Finntrollin soundiin tummempia vivahteita mm. black metalista. Albumia sanoittamassa oli yhtyeen alkuperäinen laulaja Katla.


title: Ur jordens djup

text: Levy sai enimmäkseen hyvää palautetta faneilta tuodessaan vaihtelua Finntrollin soundiin. Levyn kappaleesta ”Nedgång” julkaistiin myös musiikkivideo.


title: San Diego–Coronado Bridge

text: San Diego-Coronado Bridge (lyh. Coronado Bridge) on eteläkalifornialaiset San Diegon ja Coronadon kaupungit yhdistävä silta Yhdysvalloissa. Se on osa California State Route 75 -tietä ja ylittää San Diego Bayn. Silta on pituudeltaan 3 407 metriä ja se avattiin liikenteelle vuonna 1969. Tullimaksut yksinomaan moottoriajoneuvoliikenteelle tarkoitetulta sillalta poistettiin vuonna 2002.


title: Metsä Tissue

text: Metsä Tissue Oyj on suomalainen metsäteollisuusyritys, joka tuottaa pehmopaperituotteita, kuten wc- ja talouspaperia. Yrityksen kotimaan tehdas sijaitsee Mänttä-Vilppulassa. Muut tehtaat sijaitsevat Ruotsissa, Saksassa, Puolassa ja Slovakiassa. Toiminta Venäjällä päättyi vuonna 2015.


title: Metsä Tissue

text: Yhtiön pääkonttori on Espoon Tapiolassa. Metsä Tissuen hallituksen puheenjohtajana toimii Kari Jordan. Metsäliitto Osuuskunta omistaa 91 % Metsä Tissue Oyj:stä. Metsä Tissue on osa Metsä Groupia.


title: Metsä Tissue

text: Metsä Tissuen tuotemerkit ovat Lambi, Serla, Katrin ja SAGA sekä Mola ja Tento, joita ei myydä Suomen markkinoilla.


OPEC:n öljyministereiden panttivankikriisi tapahtui 21. joulukuuta 1975, kun Carloksen johtamat neljä terroristia ottivat panttivangiksi 12 OPEC- maiden öljyministeriä OPEC:n päämajassa Wienissä, Itävallassa. Heidän joukossaan olivat Saudi-Arabian öljyministeri Ahmed Zaki Jamani ja Iranin öljyministeri Jamshid Amuzegar.


title: OPEC:n öljyministereiden panttivankikriisi

text: Venezuelalainen terroristi Carlos päätti ottaa panttivangiksi 12 OPEC-ministeriä pakottaakseen Itävallan hallituksen sallimaan terroristien poistua maasta panttivankeineen. Saudi-Arabian öljyministeri Jamani ja Iranin öljyministeri Amuzegar piti teloittaa.


text: Carlos ja tämän kuusihenkinen ryhmä, johon kuului lähinnä palestiinalaisia terroristeja ja kaksi saksalaista Baader–Meinhof-ryhmän terroristia, Gabriele Kröcher-Tiedemann ja Hans-Joachim Klein, marssi OPEC:n päämajaan Wieniin. Turvallisuuspoliisi päästi terroristit sisään ja terroristit menivät kolmanteen kerrokseen, jossa he ampuivat turvallisuuspoliisin, irakilaisen turvamiehen ja libyalaisen taloustieteilijän. Kaapatut öljyministerit olivat: Ahmed Zaki Jamani (Saudi-Arabia), Jamshid Amuzegar (Iran), Ibnu Sutowo (Indonesia), Belaid Abdesselam (Algeria), Ezzedin Mabrouk (Libya), Valentin Hernandez-Acosta (Venezuela), Edourd Alexis M'Boy-Bouz (Gabon).


text: Carlosin saapuessa konferenssihuoneeseen hän ampui seinään ja ministerit ja edustajat syöksyivät maahan. Terroristit jakoivat 63 panttivankia kolmeen ryhmään:Terroristit asettivat räjähteitä huoneeseen ja sättivät 3. ryhmän jäseniä. Iranin ja Saudi-Arabian ministereitä ja edustajia haukuttiin imperialisteiksi. Terroristit, jotka nimittivät itseään "Arabien vallankumouksen käsivarreksi", vaativat lentokonetta ja vapaata pääsyä maasta panttivankeineen uhkaamalla, että muuten OPEC:n päämaja räjäytetään.


text: Itävallan liittokansleri Bruno Kreisky salli terroristien lähdön ja antoi heille käyttöön DC-9-lentokoneen. Kello 6.40 linja-auto vei 42 panttivankia ja terroristit lentokentälle ja kone nousi ilmaan.


text: Klo 9.00 lennon aikana terroristit asettivat pommin Jamanin istuimen alle. Carlos kertoi Jamanille ja Amuzugarille, että heidät surmataan Adenissa.


text: Ensimmäinen määränpää oli Alger, jossa Carlos neuvotteli Algerian ulkoministeriön kanssa. Kaikki ne panttivangit, jotka eivät olleet arabeja, päästettiin vapaaksi mukaan paitsi Iranin Amuzegar. Tripolissa otettiin polttoainetäydennys ja odotettiin toista lentokonetta, mutta kun sitä ei näkynyt, Carlos päätti palata Algeriin, jossa kone vaihdettiin Boeing 707-lentokoneeseen, joka lensi Algerista Bagdadiin. Kymmenen panttivankia päästettiin vapaaksi, minkä jälkeen lentokone lähti takaisin Algeriin, jonne saavuttiin klo 3.40.


text: Ennen kuin Carlos neuvotteli algerialaisten virkamiesten kanssa, Carlos keskusteli kollegoineen ja kertoi sitten Jamanille ja Amouzegarille, että heidät vapautetaan keskipäivällä. Carlos lähti lentokoneesta ja palasi kahden tunnin kuluttua.


text: Toisella tapaamiskerralla Carlos puhui luultavasti Algerian presidentille Houari Boumédiennelle, joka kertoi, että jos öljyministerit surmataan, Algerian armeija ryhtyy sotilaallisiin toimiin. Jamanin muistelmien mukaan algerialaisten piti estää lentokoneen nousu, mutta se olisi silti johtanut öljyministereiden surmaamiseen.


text: Boumédienne ehkä lupasi Carlokselle turvapaikan, jos öljyministerit vapautettaisiin.


text: Palaessaan takaisin lentokoneeseen Carlos kertoi Jamanille ja Amuzegarille, että valitettavasti heidän henkensä säästetään. Sen jälkeen hän kertoi, että hän lähtee lentokoneesta ja panttivangit saavat lähteä. Kun terroristit lähtivät, Jamani ja 9 muuta panttivankia odottivat Algerian ulkoministeriä Abdelaziz Bouteflikaa, joka vei heidät lentoasemarakennukselle.


text: Kun terroristit olivat viereisessä hallissa, yksi heistä, palestiinalainen Khalid, pyysi saada tavata Jamanin. Kun hänen kätensä sujahti takin taskuun, turvamiehet piirittivät Khalidin ja häneltä löydettiin pistooli.


text: Joitakin päiviä kaappauksen jälkeen Carlos erotettiin ja palestiinalainen tohtori, Wadie Haddad, PFLP:n terroristi tuli tämän tilalle.


text: On huhuttu, että kaappauksen rahoittajana toimi eräs arabialainen presidentti, luultavasti Muammar Gaddafi.


text: Ahmed Zaki Jamani toimi Saudi-Arabian öljyministerinä vuosina 1962–1986. Saudi-Arabian kuninkaan Khalid ibn Abdilazizin kuoleman jälkeen 1982 hän joutui epäsuosioon Saudi-hallinnossa. Uusi kuningas Fahd erotti Jamanin 1986. Jamani toimi sen jälkeen yksityisyrittäjänä. Jamshid Amouzegar toimi Iranin šaahin palveluksessa yli 40 vuotta, ja nykyään hän asuu Yhdysvalloissa.


text: Ilich Ramírez Sánchez eli Carlos saatiin kiinni 14. elokuuta 1994 Sudanista, missä hän oli asunut monta vuotta. Nykyään hän istuu La Santén vankilassa Pariisissa.


title: Live from Austin, TX

text: Live from Austin, TX voi tarkoittaa seuraavia asioita:


title: Pitbull (muusikko)

text: Armando Christian Pérez (s. 15. tammikuuta 1981 Miami, Florida), tunnetaan paremmin taiteilijanimellä Pitbull, on yhdysvaltalainen laulaja-lauluntekijä. Pitbull on tehnyt ahkerasti yhteistyötä rap-artisti Lil Jonin kanssa. Hän on juuriltaan kuubalainen.


title: Pitbull (muusikko)

text: Kuubalaisten vanhempiansa Alysha Acostan ja Armando Sr. Pérezin lapsi Pitbull syntyi Miamissa. Nämä pistivät hänet tulkitsemaan José Martinin tuotoksia. Lapsena Pitbull oli erittäin kiinnostunut hip hop -musiikista. Hänen vanhempansa erosivat, kun hän oli nuori, ja hänen äitinsä kasvatti hänet yksin. Myöhemmin Pitbull vietti aikaa sijaisperheensä kanssa Roswellissa, Georgiassa. Hän alkoi laulaa kuorossa yläasteella ja sai paljon motivaatiota ja innostusta silloisilta rapmusiikin osaajilta. Kuusitoistavuotiaana hän jäi kiinni huumeiden myymisestä, ja sen seuraksena hänen äitinsä heitti hänet ulos talosta. Kuitenkin hän onnistuneesti valmistui opinnoistaan, ja keskitti elämänsä rapmusiikin tekoon. Pitbull tapasi radiotoimittajan, joka myöhemmin järjesti hänet rap-otteluun radio-ohjelmaan. Pitbull on perustellut artistinimeään kertomalla, että pitbull on vahva koirarotu, joka ei anna taistelussa periksi. Tavattuaan Lil Jonin Miamissa Pitbull pääsi mukaan musiikkivideoihin.


title: Pitbull (muusikko)

text: Yli kaksikymmentävuotiaana Pitbull tutustui paremmin isäänsä. Ohjelmassa "Lopez Tonight" hän onkin kuvaillut isänsä olleen hänen paras ystävänsä, ja olevansa tavallaan kiitollinen kaikista tämän huonoista puolista ja toimimisesta ”varoittavana esimerkkinä”. Armando Sr. kuoli vuonna 2006, ja Pitbull omisti hänelle samana vuonna julkaisemansa albumin "El Mariel".


title: Pitbull (muusikko)

text:
Pitbull on puhunut paljon juuristaan ja on ilmoittanut, ettei hän suostu esiintymään Kuubassa niin kauan, kuin Fidel Castro tai Raul Castro on vallassa. Pitbull kuitenkin tuki Beyoncén ja Jay Z:n vierailua Kuubaan, jonne amerikkalaiset eivät saa matkustaa ilman erityistä lupaa. Arizonan tiukasta maahanmuuttopolitiikasta hän on sanonut, että "se oli kuin 10 askelta taaksepäin". Che Guevara-paitoja hän on verrannut Hitler-paitoihin.2004
2005
2006
2007
2008
2009
2010
2011
2012
2013


title: Tiklit

text: Tiklit ("Carduelis") on peippojen heimoon kuuluva varpuslintusuku.


title: Tiklit

text: Tiklit ovat siemensyöjiä ja ruokkivat myös poikasiaan kuvussa osittain sulaneilla siemenillä. Tiklien nokka on kartiomainen. Sukupuolet ovat pääsääntöisesti selvästi erinäköisiä. Pesä on yleensä pensaassa tai puussa. Munia on 3–5 ja haudonta-aika on 12–14 päivää.


title: Tiklit

text: Lisääntymisajan ulkopuolella tiklit esiintyvät parvina, joissa voi olla satoja, joskus tuhansia yksilöitä.


title: Tiklit

text: Luettelo perustuu BirdLife Suomen maailman lintujen suomenkieliseen nimistöön. Tiklien luokittelu on ongelmaista ja luokittelujen eroavuuksista johtuen lajisto voi olla erilainen eri lähteissä.


title: Hiitolanjoki

text: Hiitolanjoki (paikallisesti myös Kokkolanjoki, ) on Hiitolanjoen vesistön laskujoki, joka laskee Laatokkaan Venäjän ja Suomen alueella. Venäjän puolella joki virtaa Karjalan tasavallassa ja Suomen puolella Etelä-Karjalassa Rautjärven kunnan alueella.


title: Hiitolanjoki

text: Hiitolanjoki on 53 kilometriä pitkä, josta 8 kilometriä virtaa Suomen puolella ja 45 kilometriä Venäjällä. Joki saa vetensä Simpelejärvestä ja Silamusjoen yläpuolisista järvistä. Rautjärvellä joki virtaa kunnan keskustaajaman Simpeleen kautta. Karjalan tasavallassa se virtaa entisen Hiitolan kunnan alueella ja laskee Laatokan luoteiskulmaan. Joessa on kaksitoista koskea. Vesistöalueen koko laajuus on 1 415 neliökilometriä, ja se jaetaan seitsemään pienempään valuma-alueeseen.


title: Hiitolanjoki

text: Hiitolanjoki on vanha vesireitti, kalastuspaikka, kuljetus- ja uittoväylä sekä myllyjen, sahojen ja vesivoimaloiden voimanlähde. Ennen 1940-luvun alueluovutuksia koko joen vesistöalue kuului Suomelle. Suomen puoleiset kosket eli Juvankoski, Ritakoski, Lahnasenkoski ja Kangaskoski on valjastettu sähköntuotantoon. Hiitolanjoki on edelleen Laatokan luonnonvaraisen järvilohen tärkein nousujoki. Tavoitteena on palauttaa Laatokan lohi myös Suomen puolelle entiselle reitilleen ja kutukoskilleen. Nykyisin Laatokan lohi pääsee nousemaan Suomen puolella Kangaskosken voimalaitoksen alapuolelle saakka. Jokiympäristö sopii tutustumiskohteeksi kalastajalle, retkeilijälle ja kulttuurihistoriasta ja teollisuusperinteestä kiinnostuneelle. Matkailun ja virkistyskäytön mahdollisuuksia Hiitolanjoella kehitetään edelleen.


title: Hiitolanjoki

text: Hiitolanjoen luontopolun varrella kuutostieltä valtakunnan rajalle päin oleva Ritakosken voimalaitos valmistui vuonna 1920. Voimalan putouskorkeus on kuusi metriä ja vuosituotanto noin 2 200 MWh. Sen omistaa Hiitolanjoen Voima Oy. Seuraava voimalaitos jokea alaspäin eli Lahnasenkoski valmistui jo vuonna 1911. Se on tiettävästi vanhin puurakenteinen vesivoimala Suomessa. Voimalan putouskorkeus on kahdeksan metriä ja vuosituotanto noin 4 500 MWh. Sen omistaa Vantaan Energia Oy. Jokea hieman alavirtaan Lahnasenkoskesta sijaitsee Kangaskosken vuonna 1925 valmistunut voimalaitos, jonka omistaa Hiitolanjoen Voima Oy. Siinä oli tiettävästi ensimmäinen Suomessa käytössä ollut Kaplan-turbiini. Ylävirran puolella Metsä Board Simpeleen tehdasalueella taas toimii edelleen Juvankosken vuonna 1948 valmistunut voimalaitos. Koskessa ollutta yli kuuden metrin putousta "Juvanpauhua" tultiin aikoinaan ihailemaan kauempaakin. Hiitolanjoen voimaloista 1918 rakennettua Sahakoskea, seuraavana vuonna valmistunutta Kalliokoskea ja 1924 rakennettua Syrjäkoskea ei ole olemassa joitakin raunioita lukuun ottamatta.


title: Hiitolanjoki

text: Hiitolanjoen varren varhaisia teollistajia oli Parikkalassa syntynyt Matti Roiha (1863-1917), joka osti Juvankosken 1896 300 markalla ja perusti sinne sahan vuonna 1899. Samana vuonna hän sai luvan paperitehtaalle, jonka toiminta päättyi kuitenkin vararikkoon kolmen vuoden päästä 1902. Roiha osti myös Ritakosken myllyn lankarullatehdasta varten, mutta ajautui henkilökohtaiseen konkurssiin. Rahoittajat hankittuaan hän oli vielä perustamassa Kangaskoskelle puuhiomoyhtiö Kangaskoski Aktiebolagia, joka sekin teki vararikon, vuonna 1903. Aktiebolag Simpele, joka perustettiin Juvankoskelle ruskeaa käärepaperia valmistamaan vuonna 1905, osoittautui sen sijaan menestyksekkääksi yhtiöksi.


title: Hiitolanjoki

text: Valtatie 6:lta on n. 0,25 km:n matka Hiitolanjoen Ritakoskelle ja n. 1,9 km:n matka Kangaskoskelle. Simpeleen rautatieasemalta on n. 1,2 km:n matka Ritakoskelle ja n. 2,8 km:n matka Kangaskoskelle.


title: Punavarpuset

text: Punavarpuset ("Carpodacus") on peippojen heimoon kuuluva varpuslintusuku.


title: Punavarpuset

text: Punavarpuset ovat peipon kokoisia varpuslintuja, joiden koirailla on usein kirkas punainen höyhenpuku. Useat lajeista elävät Aasiassa. Ne ovat enimmäkseen siemensyöjiä, ja nokka on tukeva kekonokka.


title: Punavarpuset

text: Luettelo perustuu BirdLife Suomen maailman lintujen suomenkieliseen nimistöön. Punavarpusten luokittelu on ongelmallista, ja luokittelujen eroavuuksista johtuen lajisto voi olla erilainen eri lähteissä.


title: Live Extreme, Vol. 2

text: Live Extreme, Vol. 2 on yhdysvaltalaisen metalliyhtye Racer X:n vuonna 1992 julkaistu albumi. Albumi on järjestyksessään yhtyeen neljäs albumi ja toinen live-albumi.


title: Anna palaa!

text: Anna palaa! () on vuonna 2000 ensi-iltansa saanut yhdysvaltalainen komediaelokuva, joka kertoo high schoolin kilpailuhenkisistä cheerleadereista. Elokuvan on ohjannut Peyton Reed ja käsikirjoittanut Jessica Bendinger. Pääosissa näyttelevät Kirsten Dunst, Eliza Dushku ja Gabrielle Union.


title: Anna palaa!

text: Elokuva sai enimmäkseen positiivisia arvosteluja, ja kriitikot kiittivät sen kepeää luonnetta ja humoristista otetta omaperäiseen aiheeseen. "Anna palaa!" keräsi lipputuloja maailmanlaajuisesti 90 miljoonaa dollaria, mikä teki siitä 2000-luvun alun suuren kassamenestyksen. Myös pääosan esittäjä Kirsten Dunstin suoritusta kehuttiin arvosteluissa. Julkaisunsa myötä elokuva on noussut amerikkalaiseksi kulttiklassikoksi. Siitä on tehty myös teatterimusikaali, jonka ensi-ilta oli Atlantassa vuonna 2011.


title: Anna palaa!

text: Torrance Shipman on Rancho Carne Torosin cheerleader. Pian hänet valitaan joukkueen kapteeniksi. Hänen luokalleen on muuttanut Cliff-niminen poika. Tämän sisar Missy pääsee cheerleader-joukkueeseen. Missy huomaa huutojen olevan tuttuja ja lähtee pois ensimmäisistä harjoituksista. Torrance lähtee perään, jolloin Missy pyytää hänet autoon ja ajaa takaisin Los Angelesiin josta on muuttanut. Siellä ovat meneillään paikallisen East Compton Clovers -cheerleaderjoukueen harjoitukset. Torrance tajuaa huutojen olevan täsmälleen samat kuin heillä. Käy ilmi että joukkueen entinen kapteeni ”Big Red” oli varastanut kaikki ohjelmat Cloverseilta.


title: Anna palaa!

text: Samaan aikaan piirimestaruuskisat lähestyvät, mutta Toros ei voi mennä kisoihin vanhalla ohjelmallaan jonka ”Big Red” heille ”teki”, joten he palkkaavat koreografin avukseen. Opettaja on yliankara ja vilpillinen huijari ja ohjelma typerä, mutta joukkue ei voi muuta kuin esittää sen. Piirimestaruuskisoista muodostuu nöyryyttävät kahdesta syystä: koreografia on kehno ja yhdellä toisella joukkueella on samanlainen ohjelma. Heidän koreografinsa oli myynyt saman ohjelman useille joukkueille. Torrance on murtunut epäonnistuttuaan joukkueensa johtamisessa ja harkitsee lopettamista.


title: Anna palaa!

text: Toros-joukkue on hallitseva mestari, joten se pääsee mukaan Yhdysvaltain mestaruuskisoihin. Cliff kannustaa Torrancea jatkamaan, muttei vielä suostu antamaan tälle anteeksi. Torrance tekee joukkueineen töitä yötä päivää, ja he saavat kuin saavatkin uuden hienon ohjelman valmiiksi. Piirimestaruuskisoissa he onnistuvat täydellisesti – mutta niin myös Clovers. Lopulta Torosin joukkue sijoittuu toiseksi, kun Clovers voittaa. He ovat kuitenkin ikionnellisia onnistuneesta näytöksestä. Torrancen ja Cliffin välille syttyy romanssi.


title: Anna palaa!

text: Elokuva kuvattiin San Diegon ympäristössä.


title: Anna palaa!

text: Elokuva on saanut neljä jatko-osaa: "Anna palaa 2" ("Bring It On Again", 2004) "Anna palaa 3" ("Bring It On: All or Nothing", 2006) "Anna palaa 4" ("Bring It On: In It To Win It", 2007) ja "Anna palaa 5" ("Bring it on: Fight to the Finish", 2009). Jatko-osat eivät juoneltaan ja henkilöiltään ole yhteydessä edeltäjiinsä.


title: Carl Henrik Ehrenstolpe

text: Carl Henrik Ehrenstolpe (1753 tai 1754 Ruotsi – 1825 Pärnu, Viro) oli Ruotsissa syntynyt ja Suomeen muuttanut sotilas ja virkamies. Hän oli everstiluutnantti, Haapaniemen kadettikoulun johtaja 1781–1782 ja Oulun läänin maaherra 1809–1820.


title: Carl Henrik Ehrenstolpe

text: Ehrenstolpen sukujuuret ulottuvat Saksan Pommeriin, jossa suvun nimenä oli "Brandenburg". Eräs Ruotsiin muuttaneen sukuhaaran jäsen aateloitiin vuonna 1691, jolloin hän otti sukunimekseen Ehrenstolpe. Carl Henrik Ehrenstolpe syntyi aatelisperheeseen Länsi-Götanmaalla 1754. Monien sukulaistensa tavoin Ehrenstolpe muutti Suomeen, jossa hän meni kolmetoistavuotiaana armeijan palvelukseen Turun läänin rykmenttiin.


title: Carl Henrik Ehrenstolpe

text: Ehrenstolpe osallistui Viaporin valtaukseen vuonna 1772. Jakob Magnus Sprengtportenin ja Georg Magnus Sprengtportenin johtama valtaus liittyi kuningas Kustaa III:n tekemään vallankaappaukseen, jolla säätyvallan aika Ruotsissa lopetettiin. Ansioistaan kaappauksessa nuori Ehrenstolpe ylennettiin aliluutnantiksi. Ehrenstolpe sai siirron Savon jalkaväkirykmentin tykistöupseeriksi ja toimi myöhemmin myös opettajana Haapaniemen kadettikoulussa. Hän osallistui an vuosina 1788–1789 ollen uskollinen kuninkaalle koko sodan ajan. Ehrenstolpe erosi armeijasta everstiluutnanttina vuonna 1796.


title: Carl Henrik Ehrenstolpe

text: Kun Suomen sota alkoi, Ehrenstolpe meni suomalaisen lähetyskunnan kanssa Pietariin päästäkseen hyviin väleihin venäläisten kanssa. Georg Magnus Sprengtporten nimitettiin sodan päätyttyä Suomen ensimmäiseksi kenraalikuvernööriksi ja tämän avulla Ehrenstolpe sai nimityksen Oulun läänin maaherraksi tammikuussa 1809.


title: Carl Henrik Ehrenstolpe

text: Ehrenstolpen maaherrakausi kesti vuodesta 1809 vuoteen 1820. Käytännössä Ehrenstolpe erosi tehtävistään jo 1819, jolloin hänen sijaisekseen tuli Oulun läänin seuraava maaherra Samuel Fredrik von Born. Ehrenstolpe ei ollut maaherrana kovinkaan suosittu, mikä johtui toisaalta vaikeista ajoista ja toisaalta Ehrenstolpen omasta luonteesta ja käytöksestä. Sodan jäljiltä koko maan virkakunta oli hajallaan ja lisäksi Ehrenstolpen maaherrakauden alkuvuosiin sattui useita katovuosia. Ehrenstolpe oli aatelissukua eikä epäröinyt näyttää muille ”ylemmyyttään”. Oulussa tällaiseen ei ollut totuttu ja maaherran käytöstä paheksuttiin. Maaherran ja kaupunkilaisten välinen juopa kasvoi niin suureksi, että Ehrenstolpe erosi vuonna 1819.


title: Carl Henrik Ehrenstolpe

text: Ehrenstolpe muutti Viroon, jossa hän kuoli marraskuussa 1825.


Ampumahiihdon maailmanmestaruuskilpailut 2005 järjestettiin Hochfilzenissä, Itävallassa 4.–13. maaliskuuta 2005. Sekaviesti käytiin Hanti-Mansijskissa 20. maaliskuuta 2005.


title: Guatemalan vaakuna

text: Guatemalan vaakuna on keskiamerikkalaisen Guatemalan valtion virallinen vaakuna. Siinä kaksi kivääriä ja miekkaa nojaavat toisiaan vasten muodostaen kaksi ristiä. Kiväärien muodostaman ylemmän ristin päällä on pergamenttirulla, johon on merkitty päivämäärä 15. syyskuuta 1821, jolloin Väli-Amerikka itsenäistyi Espanjasta. Rullan vieressä on vihreä mayaketsaali. Vaakunaa ympäröi laakeriseppele. Vaakunan suunnitteli sveitsiläissyntyinen taiteilija Jean-Baptiste Frener, joka asui Guatemalassa vuodesta 1854 kuolemaansa 1897 asti.


title: Guatemalan vaakuna

text: Laakeriseppele on voiton symboli. Pistimin varustetut Remingtonin kiväärit edustavat Guatemalan tahtoa puolustaa itseään. Miekat kuvastavat kunniaa.


title: Guatemalan vaakuna

text: Mayaketsaali on ollut vaakunassa vuodesta 1871, kun presidentti Miguel García Granados määräsi sen. Se symboloi vapautta ja guatemalalaisten itsenäisyyttä ja riippumattomuutta.


title: Guatemalan vaakuna

text: Guatemalan vaakuna on myös Guatemalan lipussa. Myös Los Altosin valtio käytti mayaketsaalia lipussaan.


title: Punatulkut

text: Punatulkut ("Pyrrhula") on peippojen heimoon kuuluva varpuslintusuku. Sukuun kuuluu 7 lajia.


title: Punatulkut

text: Punatulkut elävät Aasiassa ja kahden lajin esiintymisalue ulottuu myös Eurooppaan. Punatulkut ovat siemensyöjiä ja niillä on voimakas kekonokka.


title: Jon Cryer

text: Jonathan Niven ”Jon” Cryer (s. 16. huhtikuuta 1965 New York, New York, Yhdysvallat) on yhdysvaltalainen kahdesti Emmy-palkittu näyttelijä, käsikirjoittaja ja tuottaja. Hän on pääosassa yhdysvaltalaisen CBS-televisiokanavan tilannekomediasarjassa Miehen puolikkaat ("Two and a Half Men").


title: Jon Cryer

text: Hän on Gretchen Cryerin ja David Cryer poika ja hänellä on kaksi siskoa, Robin ja Shelley. Hän valmistui vuonna 1983 Bronx High School of Science -tiedelukiosta.


title: Jon Cryer

text: Cryer oli naimisissa näyttelijä Sarah Triggerin kanssa, jonka kanssa hän sai yhden pojan, mutta he erosivat vuonna 2004. Kesäkuussa 2007 Cryer meni naimisiin toimittaja Lisa Joynerin kanssa.


title: Dogmazic

text: Dogmazic on levy-yhtiö, jonka päämaja on Bordeaux’ssä, Ranskassa. Se perustettiin vuonna 2004.


title: Dogmazic

text: Dogmazic perustava ajatus oli, että se kohtelee sekä taiteilijoita että kuluttajia oikeudenmukaisesti.


title: Dogmazic

text: Kuluttajat voivat kuunnella musiikkia Dogmazicin verkkosivujen kautta täydessä mitassaan DRM-suojaamattomassa muodossa ja imuroida musiikkia Creative Commonsin Attribution-NonCommercial-ShareAlike-lisenssin alla. Ostaessaan kappaleen kuluttaja voi imuroida kappaleen CD-laatuisena. Lisäksi Dogmazicilla on korkeat julkaisukriteerit; tavoitteena on julkaista albumeita, jotka ovat täynnä hyviä kappaleita.


title: Onni Okkonen

text:
Onni Okkonen (20. elokuuta 1886 Korpiselkä – 18. toukokuuta 1962 Helsinki) oli suomalainen akateemikko, taidehistorioitsija, professori ja taidekriitikko.
Okkonen oli Helsingin yliopiston taidehistorian professori 1927–1948. Suomen Akatemiaan hänet nimitettiin 1948.


title: Onni Okkonen

text: Okkonen kirjoiti ylioppilaaksi Joensuun lyseosta 1905. Joensuun taidemuseossa on Okkosen taidekokoelma, jossa on Italian vanhempaa taidetta ja kiinalaista taidetta. Taidemuseo käyttää Onni-nimeä markkinoinnissaan.


title: Onni Okkonen

text: Okkonen on haudattu Hietaniemen hautausmaan Taiteilijainmäelle.


title: Vuoripeipot

text: Vuoripeipot ("Leucosticte") on peippojen heimoon kuuluva varpuslintusuku. Vuoripeippojen sukuun kuuluu BirdLifen mukaan seitsemän lajia.


title: Vuoripeipot

text: Vuoripeipot elävät Aasian ja Pohjois-Amerikan vuoristoseuduilla. Ne ovat pääasiassa siemensyöjiä mutta syövät myös selkärangattomia.


title: Jukka Tuovinen

text: Jukka Tuovinen on suomalainen lentopallovalmentaja. Hän valmensi kausina 2005–2008 Lentopallon SM-liigassa pelaavaa Pielaveden Sampoa. Hän on voittanut urallaan kaksi kertaa päävalmentajana Suomen mestaruuden ja monia kertoja kakkosvalmentajana Suomen mestaruuden. Lisäksi hänellä on useita SM-mitaleja ja Suomen cupin voittoja. Hänet valittiin vuonna 2007 Pohjois-Savon parhaaksi valmentajaksi.


title: Katja von Garnier

text: Katja von Garnier (s. 15. joulukuuta 1966) on saksalainen elokuvaohjaaja. Hän syntyi Wiesbadenissa ja opiskeli vuosina 1989–1994 Münchenin Hochschule für Fernsehen und Filmissä.


title: Katja von Garnier

text: Garnierin elokuvia ovat "Unelmatreffit" (1992), "Bandits" (1997), "Rautaiset enkelit" (2004) ja "Blood and Chocolate" (2007).


title: Romain de Tirtoff

text: Romain de Tirtoff (23. marraskuuta 1892 Pietari – 21. huhtikuuta 1990 Pariisi) eli Erté oli venäläissyntyinen kuvataiteilija, joka tunnettiin erityisesti muotikuvistaan. Hän suunnitteli lukuisia erilaisia asuja naisille, mutta myös lavasteita. Muutettuaan Venäjältä Ranskaan Erté solmi vuonna 1915 ensimmäisen tärkeän työsopimuksensa Harper's Bazaar -lehdelle. Tämän sopimuksen jälkeen hänestä tuli yksi merkittävimmistä art deco -tyylisuunnan taiteilijoista.


title: Sakari Tamminen

text: Veikko Sakari Tamminen (s. 18. joulukuuta 1953 Eurajoki) on Rautaruukki Oyj:n entinen toimitusjohtaja. Hän jäi eläkkeelle vuodenvaihteessa 2014–2015.


title: Sakari Tamminen

text: Tamminen kirjoitti ylioppilaaksi Eurajoen yhteiskoulusta vuonna 1974. Hän valmistui kauppatieteiden maisteriksi Tampereen yliopistosta vuonna 1984. Valmistumisensa jälkeen hän toimi Tampellassa projektipäällikkönä, jonka jälkeen siirtyi talouspäälliköksi Rosenlewille. Tamminen työskenteli Rauma-Repolassa ja Rauma Oy:ssä yli kymmenen vuotta. Yhtiön sulautuessa vuonna 1999 Valmetiin Tamminen siirtyi syntyneeseen Metso Oyj:öön, jossa nousi yhtiön varatoimitusjohtajaksi.


title: Sakari Tamminen

text: Vuonna 2003 Tamminen siirtyi Rautaruukkiin yrityksen varatoimitusjohtajaksi ja vuoden 2004 alusta hänet nimitettiin toimitusjohtajaksi. Tammisen valinta konsernin toimitusjohtajaksi oltiin sinetöity jo vuoden 2002 syksyllä, kun Rautaruukin silloinen toimitusjohtaja Mikko Kivimäki oli jäämässä eläkkeelle.


title: Sakari Tamminen

text: Tamminen on muun muassa Teknologiateollisuus ry:n, International Iron and Steel Instituten, Sanoman, Lemminkäisen, Pörssisäätiön, Kuusakoski Oy:n ja Lillbacka -yhtiöiden hallitusten jäsen.


title: Sakari Tamminen

text: Tammiselle on myönnetty Suomen Leijonan I luokan ritarimerkki (SL R I) vuonna 1998. Hän sai vuorineuvoksen arvonimen vuonna 2007.


title: Sakari Tamminen

text: Sakari Tamminen valittiin Elinkeinoelämän keskusliiton EK:n puheenjohtajaksi vuodelle 2009. Tamminen jatkoi tehtävässä myös vuonna 2010. Hänen seuraajakseen vuodelle 2011 valittiin Wärtsilän konsernijohtaja Ole Johansson.


title: Sakari Tamminen

text: Sakari Tamminen on naimisissa ja hänellä on kolme aikuista lasta. Tamminen asuu Portugalissa.


title: Didier Mollard

text: Didier Mollard (s. 4. joulukuuta 1969) on ranskalainen kilpauransa päättänyt mäkihyppääjä.


title: Didier Mollard

text: Mollardin paras sijoitus olympialaisissa on Albertvillen talviolympialaisten normaalimäen kilpailun kahdeksas tila, suurmäen kilpailussa hän oli vasta 40:s. Kaksi vuotta myöhemmin Mollard sijoittui Lillehammerin talviolympialaisissa kymmenenneksi suurmäessä ja oli normaalimäen kilpailussa 17:s. Lillehammerissa Mollard hyppäsi myös Ranskan joukkueessa joukkuemäen kilpailussa yhdessä Steve Delaupin, Nicolas Dessumin ja Nicolas Jean-Prostin kanssa. Ranskan joukkue sijoittui lopulta kilpailun kuudenneksi.


title: Didier Mollard

text: Falunissa järjestetyissä vuoden 1993 hiihdon maailmanmestaruuskilpailuissa Ranska sijoittui neljänneksi joukkuemäen kilpailussa joukkueella Mollard, Jerome Gay, Nicolas Jean-Prost ja Steve Delaup. Trondheimin maailmanmestaruuskilpailuissa 1997 Mollard sijoittui normaalimäessä kuudenneksi jäätyään vain 3,5 pistettä pronssimitalisti Andreas Goldbergeristä.


title: Didier Mollard

text: Mäkihypyn maailmancupin kokonaiskilpailussa Mollard oli parhaimmillaan seitsemäs kaudella 1992–1993. Osakilpailuiden palkintokorokepaikkoja hän saavutti yhteensä kuusi kappaletta.


title: Patrick Lapveteläinen

text: John Patrick Sture Lapveteläinen (s. 1966) on Sammon sijoitusjohtaja ja johtoryhmän jäsen. Lapveteläinen hoitaa työssään Suomen oloissa poikkeuksellisen suurta sijoitusomaisuutta: 21 miljardia euroa.


title: Patrick Lapveteläinen

text: Lapveteläinen asuu Helsingissä.


title: Katja Riemann

text: Katja Hannchen Leni Riemann (s. 1. marraskuuta 1963) on saksalainen näyttelijä. Hän syntyi opettajien tyttärenä ja vietti lapsuutensa Weyhessä lähellä Bremeniä.


title: Katja Riemann

text: Riemann opiskeli Hampurissa, Hannoverissa ja Münchenissä. Hän eli vuosina 1990–1998 Peter Sattmannin kanssa; heille syntyi vuonna 1993 näyttelijätytär Paula Riemann.


title: Katja Riemann

text: Elokuvia, joissa Katja Riemann on esiintynyt, ovat muiden muassa:Näyttelijä on voittanut muun muassa Deutscher Filmpreiseja, Filmband in Goldeja, Bambeja ja vuoden 1997 Ernst-Lubitsch-Preisin.


title: Jasmin Tabatabai

text: Jasmin Tabatabai (; s. 8. kesäkuuta 1967) on näyttelijä ja muusikko, joka asui vuoteen 1979 Teheranissa ja jolla nykyisin on sekä Iranin että Saksan kansalaisuus.


title: Jasmin Tabatabai

text: Tabatabaille myönnettiin vuonna 1998 "DIVA – Deutscher Entertainment Preis". Hän on esiintynyt muiden muassa Katja von Garnierin elokuvassa "Bandits" (1997).


title: Donna Mills

text: Donna Mills (s. 11. joulukuuta 1940 Chicago, Yhdysvallat) on yhdysvaltalainen näyttelijä. Mills on esiintynyt muun muassa elokuvassa "Välikohtaus" ja televisiosarjoissa "Todistettavasti syyllinen" sekä "Melrose Place", jossa hän näytteli Sherry Doucettea vuosina 1996–1997.


title: Infiniti QX50

text: Infiniti QX50 on Infinitin vuodesta 2013 lähtien valmistama kompakti, ylellinen crossover, jonka ensimmäinen sukupolvi oli uudelleennimetty Infiniti EX, jota myytiin 2007-2013. Toisen sukupolven valmistus alkoi marraskuussa 2017 mallivuotena 2019. Nykyään autoa valmistetaan Aguascalientesissa, Meksikossa ja Dalianissa, Kiinassa.


title: Paula Riemann

text: Paula Riemann (s. 3. elokuuta 1993) on saksalainen näyttelijä.


title: Paula Riemann

text: Molemmat Riemannin vanhemmat, Katja Riemann ja Peter Sattmann ovat tunnettuja näyttelijöitä. Hän itse on esiintynyt Cornelia Funken kirjallisuuteen pohjautuvassa elokuvassa "Die Wilden Hühner" (2006) sekä sen jatko-osassa "Die wilden Hühner und die Liebe" (2007).


title: Paula Riemann

text: Riemannilla oli takanaan jo aiempi rooli Joseph Vilsmaierin elokuvassa "Bergkristall" (2004), jossa hän esiintyi yhdessä äitinsä kanssa. Hän on vuoden 2006 Undine-palkittu.


title: Vinttikoira

text: Vinttikoirat kuuluvat FCI:n roturyhmään 10. Vinttikoirien roturyhmään kuuluu FCI:n luokittelun mukaan 13 koirarotua, mutta yleensä vinttikoiriin luetaan kuuluvan myös ryhmään FCI 5 (pystykorvat ja alkukantaiset koirat) kuuluvat vinttikoirat. Vinttikoirien ulkonäkö vaihtelee sileäturkkisesta karheaan ja painon mukaan muutamasta kilosta jopa kuuteenkymmeneen.


title: Vinttikoira

text: Vinttikoirat ovat olleet metsästyskoiria, sillä ne ovat nopeita ja kestäviä juoksemaan riistaa kiinni. Ulkonäöltään nämä koirat ovat pitkäraajaisia ja linjakkaita. Ulkonäöstä näkee, että koirien ruumiinrakenne sopii nopeaan liikkumiseen. Vinttikoirille yleinen harrastus onkin vinttikoirakilpailut, joiden tarkoituksena on selvittää koirien metsästys- ja juoksuominaisuuksia. Eri vinttikoirarodut poikkeavat toisistaan ominaisuuksiltaan ja taipumuksiltaan ja saattavat siksi soveltua paremmin jompaankumpaan vinttikoiraurheilun muodoista: rata- tai maastojuoksuun. Vinttikoiriksi lasketaan usein myös FCI:n ryhmään 5 kuuluvat ”vinttikoirat”.


title: Latte-art

text: Latte Artilla viitataan kuvioihin, joita baristat tekevät espressoon pohjautuvien juomien pinnalle. Kuviot tehdään pääosin kolmella eri menetelmällä tai niiden sekoituksella.


title: Latte-art

text: Ensimmäisellä menetelmällä kuviot tehdään lisäämällä espressoannoksen päälle erittäin pienikuplaista vaahdotettua maitoa tietyltä korkeudelta tietyssä kulmassa ja tekemällä loppuvaiheessa ranneliikkeen avulla kuvioita, joissa maito ja espresso sekoittuvat kauniisti. Yleisimpiä kuvioita ovat erilaiset lehtikuviot yhdellä tai useammalla lehdykällä (ns. "rosetta") ja sydänkuviot yhdellä tai useammalla sydämellä.


title: Latte-art

text: Toisella menetelmällä kuvion alku tehdään lisäämällä espressoannoksen päälle erittäin pienikuplaista vaahdotettua maitoa tietyltä korkeudelta tietyssä kulmassa siten, että juoman pinnalla näkyy osin maitoa, osin espressoa. Sitten barista kastaa tikun tms. välineen juoman pinnalla olevaan maitoon ja piirtää maidosta espresson päälle kuvion. Vastaavasti barista voi myös kastaa tikun juomassa olevaan espressoon ja piirtää espressosta kuvion maidon päälle. Näin saadaan ruskeaa ja valkoista käyttämällä tehtyä erilaisia kuvioita.


title: Latte-art

text: Kolmannessa menetelmässä barista tekee kuvioita lisäämällä espressoannoksen päälle erittäin pienikuplaista vaahdotettua maitoa tietyltä korkeudelta tietyssä kulmassa käyttäen tarvittaessa ranneliikettä kuvion pohjan muodostamiseen. Juoman pinnalle lisätään esim. suklaakastiketta tai värikästä maustesiirappia, ja barista kastaa tikun tms. välineen kastikkeeseen/siirappiin vetääkseen kastikkeesta/siirapista raitoja kahvin ja maidon päälle tehdäkseen niistä erilaisia ornamentteja tai vaikka tähtikuvioita.


title: Latte-art

text: Kaikissa kolmessa päämenetelmässä voidaan espressoannoksen päälle lisätä kaakaojauhetta, joka muodostaa juoman pinnalle kuvioita, kun kuppiin kaadetaan maitoa.


title: Latte-art

text: Olennaista ammattimaisessa Latte Artissa on se, että siinä käytetään välineinä ainoastaan vaahdotuskannua, Latte Art -tikkuja ja mahdollisesti suklaakastikkeita tai siirappeja. Sen sijaan lusikoita tai kuviolevyjä ei ammattimaisessa Latte Artissa käytetä. Mitä pienempi tarjoiluastia, sitä haastavampaa kuvion luominen juoman pintaan on. Latte Artia tehdään pääosin cappuccinon pinnalle, mutta erilaisia kuvioita nähdään myös muiden espressopohjaisten kahvijuomien, kuten latten ja espressojuomien, pinnalla.


title: Latte-art

text: Suomessa käydään vuosittain Latte Art -kilpailu, jonka voittaja edustaa Suomea kansainvälisessä kilpailussa, World Latte Art Championshipissä. Kilpailuissa ei kilpailla pelkästään juoman näyttävyydestä vaan myös mm. maitovaahdon koostumuksesta sekä espresson ja sen pinnalla olevan vaahdon (creman) laadusta. Vuoden 2009 SCAE Finnish Chapterin järjestämän Latte Art -kilpailun voittaja on Mikko Haahti Café Art -kahvilasta Turusta. Hän oli mestari myös vuonna 2008, jolloin ko. kilpailu järjestettiin ensimmäistä kertaa.


title: Joseph Vilsmaier

text: Joseph Vilsmaier (s. 24. tammikuuta 1939) on saksalainen elokuvaohjaaja, jonka työtä on muun muassa sotaelokuva "Stalingrad" (1993).


title: Joseph Vilsmaier

text: Münchenissä syntynyt Vilsmaier debytoi ohjaajana teoksellaan "Herbstmilch" (1988), jossa yhtenä esiintyjistä oli hänen puolisonsa Dana Vávrová. Hän jatkoi uraansa menestyksekkäästi "Lisen ja Lotten salaisuuden" (1994) ja "Uskomaton menestystarina Comedian Harmonistsin" (1997) kaltaisilla elokuvillaan.


title: Joseph Vilsmaier

text: Vilsmaierin 2000-luvun tuotantoon kuuluu "Bergkristall" (2004). Hän on voittanut esimerkiksi lukuisia Bayerischer Filmpreiseja, joiden joukossa erikoispalkinnon vuonna 2007.


title: Kiinannokkavarpuset

text: Kiinannokkavarpuset ("Eophona") on peippojen heimoon kuuluva varpuslintusuku.


title: Kiinannokkavarpuset

text: Kiinannokkavarpuset elävät Itä-Aasiassa. Ne ovat siemensyöjiä, joilla on erittäin vahva nokka.


title: Nina Kronjäger

text: Nina Kronjäger (s. 26. helmikuuta 1967) on saksalainen näyttelijä. Hän on menestynyt sekä teatterissa että elokuvissa; jälkimmäisten joukossa ovat Garnierin "Unelmatreffit" (1992) ja Roehlerin "Elementarteilchen" (2007). Hän oli aiemmin naimisissa näyttelijä Thomas Heinzen kanssa.


title: Infiniti QX70

text: Infiniti QX70 on keskikokoinen, ylellinen crossover, jota valmisti Nissanin omistama Infiniti vuodesta 2003 vuoteen 2017.


title: Infiniti QX70

text:
Automalli korvasi QX4:n Infinitin keskikokoisena SUV:na, vaikka onkin edeltäjäänsä isompi. Se julkaistiin samaan aikaan kuin pahimmat kilpailijansa Porsche Cayenne, Volvo XC90, ja Volkswagen Touareg. Se perustuu samalle FM-pohjalevylle Nissan 350Z:n kanssa, kun taas samankokoinen Nissan Murano perustuu etuvetoisen Nissan Altiman pohjalevylle.
FX:n suunnittelussa pyrittiin yhdistämään katumaasturin tukeva alaosa ja urheiluauton virtaviivainen yläosa, ja pyrittiin myös yhdistämään katumaasturin käytännöllisyys ja urheiluauton suorituskyky.


title: Infiniti QX70

text: Automalli on saatavana kahdella eri moottorivaihtoehdolla: FX35:ssä on 280-hevosvoimainen 3,5-litrainen V6, FX45:ssä on 320-hevosvoimainen 4,5-litrainen V8.


title: Infiniti QX70

text: Vuonna 2006 auto sai kevyen kasvojenkohotuksen, jossa uusittiin maski ja puskuri sekä keskikonsoli. Auton nimi oli vuoteen 2014 asti Infiniti FX. Tästä lähtien auton nimi on ollut Infiniti QX70.


title: Marta (jalkapalloilija)

text: Marta Vieira da Silva eli Marta (s. 19. helmikuuta 1986 Dois Riachos, Alagoas, Brasilia) on brasilialainen jalkapalloilija, joka edustaa ruotsalaista FC Rosengårdia.


title: Marta (jalkapalloilija)

text: Marta on valittu maailman parhaaksi naisjalkapalloilijaksi viisi kertaa peräkkäin vuosina 2006–2010. Vuonna 2004 hän saavutti äänestyksessä kolmannen sijan Saksan Birgit Prinzin ja Yhdysvaltain Mia Hammin jälkeen ja vuonna 2005 toisen sijan Prinzin jälkeen.


title: Marta (jalkapalloilija)

text: Marta aloitti peliuransa Vasco da Gamassa, jonka lakkautettua naisjoukkueensa hän pelasi pienessä minasgeraisilaisessa Santa Cruzissa. Marta kiinnitti kykyjenetsijöiden huomion vuonna 2003 nuorten maailmanmestaruuskilpailuissa, ja siirtyi vuonna 2004 Ruotsin Damallsvenskan-sarjan Umeå IK:hon, jonka kanssa hän saavutti Ruotsin liiga- ja cup-mestaruuden että UEFA Cupin.


title: Marta (jalkapalloilija)

text: Viiden menestyksekkään Ruotsin-kauden jälkeen Marta siirtyi tammikuussa 2009 Los Angeles Soliin, joka kuului Yhdysvaltain ammattilaisliigan WPS:n joukkueisiin. Sol voitti liigan runkosarjan, mutta seura päätti vetäytyä liigasta vain yhden kauden jälkeen. Toinen kalifornialaisseura FC Gold Pride varasi Martan pelaajaoikeudet helmikuussa 2010 järjestetyssä WPS Dispersal Draft -varaustilaisuudessa. WPS:n sarjatauon aikana Marta pelasi kotimaassaan Santosissa, jonka kanssa hän voitti Copa Libertadoresin ja Copa do Brasilin. Kaudeksi 2011 Marta siirtyi uutena joukkueena WPS-liigaan liittyneeseen Western New York Flashiin.


title: Marta (jalkapalloilija)

text: Vuonna 2012 Marta siirtyi Ruotsiin Tyresö FF:ään, mutta lähti seurasta kun se teki konkurssin. Hänelle jäi saamisia yli miljoona kruunua. Uusi seura oli FC Rosengård.


title: Marta (jalkapalloilija)

text: Marta oli vuoden 2007 maailmanmestaruuskisojen supertähti, vaikka hänen johdattamansa Brasilia hävisikin loppuottelun Saksalle. Marta epäonnistui loppuottelussa rangaistuspotkussa.


title: Maksim Galkin

text: Maksim Galkin (s. 18. heinäkuuta 1976 Moskova) on venäläinen koomikko. Hän juonsi muun muassa venäläistä "Haluatko miljonääriksi?" -ohjelmaa. Hän tekee myös parodiaversioita venäläisistä lauluista ja erilaisista venäläisistä henkilöistä.


title: Maksim Galkin

text: Galkin on naimisissa Alla Pugachevan kanssa.


Ampumahiihdon maailmanmestaruuskilpailut 2006 järjestettiin 12. maaliskuuta 2006 Pokljukassa, Sloveniassa. Kilpailujen ohjelmassa oli olympiavuodesta johtuen vain sekaviesti.


title: Sönke Wortmann

text: Sönke Wortmann (s. 25. elokuuta 1959) on saksalainen elokuvaohjaaja.


title: Sönke Wortmann

text: Wortmann syntyi Marlissa ja pelasi ylioppilaskirjoitustensa jälkeen ammattitason jalkapalloa. Hän päätyi kuitenkin opiskelemaan sosiologiaa ja lopulta Hochschule für Fernsehen und Film Müncheniin sekä Lontoon Royal College of Artiin.


title: Sönke Wortmann

text: Elokuva- ja televisiouransa näyttelijänä aloittanut Wortmann on saavuttanut suurimmat menestyksensä ohjaajana 1990–2000-luvuilla. Hänen töitään ovat "Allein unter Frauen" (1991), "Vapautunut mies" (1994) ja "Bernin ihme" (2003).


title: Amerikannokkavarpuset

text: Amerikannokkavarpuset ("Hesperiphona") on peippojen heimoon kuuluva varpuslintusuku.


title: Amerikannokkavarpuset

text: Amerikannokkavarpuset elävät Pohjois-Amerikan metsissä ja ovat lähisukuisia nokkavarpusille ("Coccothraustes"), johon sukuun ne usein sijoitetaan. Alla oleva luokittelu perustuu BirdLife Suomen maailman lintujen nimistöön.


title: Olkisellu

text: Olkisellu tarkoittaa oljesta valmistettua selluloosaa, jota käytetään paperin raaka-aineena. Olkisellu oli ennen yleisempää, mutta nykyisin Euroopassa on vain yksi olkisellutehdas, Dunacell Unkarissa. Aasiassa olkisellun valmistus on vielä yleistä, mutta vähenee koko ajan.


title: Dunacell

text: Dunacell on Euroopan viimeinen olkisellutehdas Dunaújvárosissa Unkarissa. Tehdas kuuluu Delfort Groupiin ja on perustettu 1962 ja se on erikoistunut olki- ja pellavasellun tuottamiseen.


title: Toinen tasavalta

text: Toinen tasavalta voi viitata seuraaviin ajanjaksoihin eri valtioiden historiassa:


title: Tulikaulus

text: Tulikaulus ("Pityriasis gymnocephala") eli aikaisemmalta nimeltään borneonlepinkäinen on varpuslintuihin kuuluva lintu ja tulikaulusten ("Pityriaseidae") heimon ainoa laji. Borneonlepinkäinen on luokiteltu silmälläpidettäväksi lajiksi, ja sitä tavataan ainoastaan Kaakkois-Aasiassa. Borneonlepinkäisten määrä on tippunut luultavasti metsien tuhoamisen seurauksena. Linnut elävät suurina äänekkäinä parvina ja lentäessään heiluttavat siipiään nopeaan tahtiin.


title: Tulikaulus

text: Tulikaulus on pienehkö, pääosin punamusta lintu, jolla on punaista erityisesti päässä, päälaki on kuitenkin oranssin värinen. Pelkästään mustaa tulikauluksella on nokassa, siivissä, selän alaosassa ja pyrstössä. Korvien ympärillä on harmaanruskeat laikut, jotka näkyvät helpohkosti. Tulikauluksella on lyhyt pyrstö ja pienet jalat.


title: Tulikaulus

text: Lajia tavataan luonnonvaraisena ainoastaan Borneossa (Bruneissa, Indonesiassa ja Malesiassa). Lajia tavataan yleensä alankojen turvesoilta alle 1 000 metrin korkeudella merenpinnasta. Turvesoiden vähentymisen seurauksena myös kanta on pienentynyt. Tulikaulus on paikkalintu.


title: Tulikaulus

text: Tulikauluksen ruokavalioon kuuluu suuret hyönteiset ja pienet selkärankaiset. Etsiessään hyönteisiä, lintu heiluu sinne tänne.


title: Roman Dostál

text: Roman Dostál (s. 13. heinäkuuta 1970 Ústí nad Orlicí) on tšekkiläinen ampumahiihtäjä, normaalimatkan maailmanmestari.


title: Roman Dostál

text: Dostál voitti yllättäen 20 kilometrin maailmanmestaruuden Hochfilzenissä 2005. Hän kukisti yhdestä sakkominuutistaan huolimatta puhtaasti ampuneen Michael Greisin 9,4 sekunnilla. Uransa toisen maailmancupin palkintokorokepaikan hän sai oltuaan toinen Holmenkollenin yhteislähtökilpailussa kaudella 2005–2006. Olympiakisoissa Dostálin paras henkilökohtainen saavutus on Torinon 2006 yhteislähtökilpailun 23. sija.


title: Viinintuotannon ammattitutkinto

text: Viinintuotannon ammattitutkinto on Suomessa näyttökokeena suoritettava ammatillista osaamista marjaviinien ja muiden alkoholipohjaisten juomien valmistuksessa, tuotteiden markkinoinnissa ja tilaviiniyrityksen liiketoimintaproblematiikan ymmärtämisessä kartoittava tutkinto. Näyttökokeeseen järjestää valmentavaa koulutusta Varsinais-Suomen maaseutuoppilaitos Tuorlassa ja Hämeen Ammatti-instituutti Lepaalla. Valmentava koulutus kestää n. 1 vuoden sisältäen lähiopetustunteja, joissa tutustutaan tarkemmin viinin valmistukseen, eri alkoholijuomiin, tuotemarkkinointiin ja tilaviiniyrityksiin. Koulutuksen yhteydessä käydään läpi myös elintarvikehygieniaa ja suoritetaan hygieniapassi. Viinintuotannon ammattitutkinto antaa valmiuksia toimia itsenäisenä tilaviiniyrittäjänä, työntekijänä viinitilalla ja elintarvike-, matkailu- ja ravintola-alalla työtehtävissä, joissa tarvitaan parempaa tietoa eri alkoholipohjaisista juomista.


title: Freddy Quinn

text: Franz Eugen Helmut Manfred Niedl-Petz eli Freddy Quinn (s. 27. syyskuuta 1931) on itävaltalainen iskelmälaulaja ja näyttelijä.


title: Freddy Quinn

text: Quinn syntyi Ala-Itävallassa ja kasvoi Wienissä, mutta asui jonkin aikaa isänsä kanssa Yhdysvalloissa. Hänen kykynsä löydettiin Hampurissa, ja hän sai ensimmäisen levytyssopimuksensa vuonna 1954. Hän edusti Saksaa Eurovision laulukilpailussa 1956.


title: Freddy Quinn

text: Saksankielisissä maissa 1950–1960-luvuilla huippusuosittu Quinn tuli tunnetuksi muun muassa hittilevytyksillään ”Heimweh” (1956) ja ”La paloma” (1961). Hän aloitti elokuvauransa 1950-luvulla, mutta esiintyi myös teatterissa.


title: Freddy Quinn

text: Quinnin suosio alkoi hiipua jo 1970-luvulta. Hän sai vuonna 2004 sakot veronkierrosta ilmoitettuaan pääasuinpaikakseen Sveitsin, vaikka asui Hampurissa.


title: Knuut Pyhä

text: Knuut Pyhä ("Knud IV den Hellige", 1043–1086) oli Tanskan kuningas 1080–1086.


title: Knuut Pyhä

text: Knuut nousi kuninkaaksi kun hänen veljensä Harald kuoli lapsettomana vuonna 1080. Ennen kuninkaaksi tuloaan Knuut johti Anglosaksien kronikan mukaan viikinkiretkeä Englantiin vuonna 1075. Kuninkaana hän pyrki kasvattamaan valtaansa, ja julisti kaiken käyttämättömän maan ja hylkytavaran kuuluvan kruunulle. Hän sääti myös lakeja köyhien, leskien ja orpojen suojaksi ja pyrki vakiinnuttamaan kirkollisveron eli kymmenysten maksun.


title: Knuut Pyhä

text: Koska Knuut Pyhä oli sukua Knuut Suurelle, hän katsoi olevansa oikeutettu Englannin kruunuun, ja suunnitteli laivastohyökkäystä Vilhelm Valloittajaa vastaan. Ennen kuin laivasto pääsi liikkeelle, Juutinmaan eteläosassa syttyi talonpoikaiskapina. Kuninkaan miehet pakenivat kirkkoon Odensessa, mutta kapinalliset murtautuivat sisään ja tappoivat Knuutin ja koko seurueen. Tämän marttyyrikuoleman ja kirkon hyväksi tekemänsä työn takia Knuut julistettiin pyhäksi vuonna 1101. Knuut on Tanskan suojeluspyhimys.


title: Knuut Pyhä

text: Avioliitostaan Flanderin Alicen kanssa hänellä oli lapset: Karl Flanderilainen. Cecilia Tanskalainen sekä Ingegerd Tanskalainen.


title: Knuut Pyhä

text: Roomalaiskatolinen kirkko muistaa Knuut Pyhää tammikuun 19. päivä, Ruotsin ja Suomen kirkot tammikuun 13. päivä jolloin on samalla kulunut 20 päivää joulupäivästä.


title: Olavi Hunger

text: Olavi Hunger ("Oluf I Hunger ", 1050–1095) oli Tanskan kuningas vuosina 1086–1095. Kahden edeltäjänsä tavoin hän oli Sven Estridinpojan avioton poika. Olavin valtakaudelle osui useita katovuosia, mistä hän sai lisänimen Hunger, "nälkä".


title: Kiipijäkäärmeet

text: Kiipijäkäärmeet ("Elaphe") on tarhakäärmeiden heimoon kuuluva myrkyttömien käärmeiden suku. Nykykäsityksen mukaan sukuun kuuluu 15 lajia, joiden levinneisyysalue ulottuu Japanista, Koreasta ja Amurista läntiseen Eurooppaan. Vaikka kiipijäkäärmeitä tavataan pääosin Aasiassa, lajit "Elaphe dione" ja "Elaphe sauromates" elävät Euroopassa Aasian lisäksi ja nelijuovakäärme ("E. quatuorlineata") elää yksinomaan Euroopassa.


title: Kiipijäkäärmeet

text: Kiipijäkäärmeiden sukuun luettiin aiemmin yli 50 lajia, jotka elivät paitsi Euraasiassa, myös Pohjois- ja Keski-Amerikassa. Lajeja yhdistivät löyhästi jotkut ulkonäölliset piirteet, mutta suku ei ollut monofyleettinen, ja lajit kuuluvat tosiasiassa useaan sukuun. Lajeille yhteistä oli se, että ne olivat keski- ja suurikokoisia, usein kiiltäväsuomuisia, olemukseltaan rauhallisia käärmeitä, joista osa myös kiipeilivät puissa. 2000-luvun ensikymmenellä tehdyt DNA-tutkimukset ovat osoittaneet, että amerikkalaiset lajit ovat läheisempää sukua kuningaskäärmeille kuin "Elaphe"-suvulle, ja ne luokitellaan nykyään muun muassa sukuihin "Bogertophis", "Pantherophis" ja "Pseudelaphe". Lisäksi euraasialaisia lajeja on siirretty muun muassa sukuihin "Coelognathus", "Euprepiophis", "Gonyosoma", "Hemorrhois" ja "Zamenis". Neljä lajia luettiin jonkin aikaa sukuun Orthriophis, mutta ne on nyttemmin palautettu "Elaphe"-sukuun.


title: Kiipijäkäärmeet

text: Rottakäärmeiksi () kutsutaan monia suosittuja lemmikkikäärmeitä. Aiemmin suurin osa rottakäärmeistä luettiin "Elaphe"-sukuun, mutta taksonomisten muutosten takia niitä on nykyään huomattavasti aiempaa useammassa suvussa. Lemmikkikaupassa lajit tunnetaan englanninkielisillä nimillään.


title: Kiipijäkäärmeet

text: Kiipijäkäärmeisiin kuuluu 15 lajia:


title: Werner Rathmayr

text: Werner Rathmayr (s. 26. tammikuuta 1972 Linz, Itävalta) on itävaltalainen uransa lopettanut mäkihyppääjä.


title: Werner Rathmayr

text: Hän osallistui ensimmäisen kerran maailmancupin osakilpailuun Keski-Euroopan mäkiviikolla 1989-1990 karsiutuen Innsbruckin ja Bischofshofenin kilpailuista. Joulukuussa 1990 Rathmayr selvitti tiensä karsinnasta kilpailuun Sapporon normaalimäessä, mutta ei päässyt toiselle kilpailukierrokselle. Seuraavana päivänä kilpailtiin suurmäessä, jossa hän sijoittui 30:nneksi.


title: Werner Rathmayr

text: Rathmayr voitti ensimmäisen maailmancupin osakilpailunsa Sapporon normaalimäessä joulukuussa 1991, vuosi ensimmäisen kilpailunsa jälkeen. Normaalimäen voiton seuraksi tuli seuraavana päivänä myös suurmäen voitto. Joulukuun lopussa käynnistyi Keski-Euroopan mäkiviikko Saksan Oberstdorfissa, jonka kisan Toni Nieminen voitti ennen Rathmayria. Mäkiviikko jatkui Garmischissa, jossa Rathmayr sijoittui yhdeksänneksi. Innsbruckin kilpailussa sijoitus oli neljäs ja Bischofshofenissa jälleen yhdeksäs. Rathmayr oli mäkiviikon loppupisteissä kolmas Niemisen ja maanmiehensä Martin Höllwarthin jälkeen.


title: Werner Rathmayr

text: Kausi jatkui Rathmayrin kohdalla kahdella osakilpailuvoitolla ja kahdella palkintokorokepaikalla. Vaikka hän johti maailmancupia ennen Albertvillen talviolympialaisia, ei hän päässyt olympialaisissa kilpailemaan. Normaalimäkeen Itävalta valitsi neljä paremmin harjoituksissa hypännyttä miestä, ja kun Rathmayria ei valittu joukkuemäen kilpailuunkaan, lähti hän kesken kisojen kotiin. Olympialaisten jälkeen hän menetti maailmancupin johtonsa olympiavoittaja Toni Niemiselle ja sijoittui cupin loppupisteissä toiseksi.


title: Werner Rathmayr

text: Seuraava maailmancup-kausi 1992-1993 alkoi Ruotsin Falunista, jonka molemmat osakilpailut Rathmayr voitti. Falunin jälkeen hän oli vielä Ruhpoldingissa toinen sekä molemmissa Sapporon kilpailuissa myös toinen, joista suurmäen toinen tila jäi hänen uransa viimeiseksi palkintokorokepaikakseen. Kauden loppupisteissä Rathmayr oli neljäs 171 pisteellään.


title: Werner Rathmayr

text: Viimeisen maailmancupin osakilpailunsa Rathmayr hyppäsi helmikuussa 1997. Urallaan hän voitti 6 osakilpailua ja oli yhteensä 12 kertaa kolmen parhaan joukossa. Hän osallistui kaksiin lentomäen maailmanmestaruuskilpailuihin, joissa sijoitukset olivat 18:s Tšekin Harrachovissa 1992 ja 24:s Slovenian Planicassa 1994.


title: Kate Higgins

text: Catherine Davis Higgins (s. 16. elokuuta 1969 Charlottesville, Virginia) on yhdysvaltalainen pianisti, laulaja ja ääninäyttelijä.


title: Kate Higgins

text: Higgins syntyi Charlottesvillessa, Virginiassa, mutta vietti lapsuutensa Alabaman Auburnissa, jossa hän sai kiinnostuksensa musiikkiin ja erityisesti pianoon. Higgins aloitti pianon soittamisen kuusivuotiaana ja harjoitteli soittamista päivittäin. Esiinnyttyään Chicagossa laulamassa hänen äitinsä päätti rohkaista tytärtään entisestään ja high schoolin jälkeen Higgins opiskeli Auburnin yliopistossa jazzmusiikkia muun muassa Bob Richardsonin kanssa. Valmistumisensa jälkeen hän muutti Los Angelesiin, jossa Higgins kuitenkin kohtasi ongelmia muusikin suhteen, kun koki liikaa paineita perheensä hokiessa hänen mahdollisuuksista tulla suurmenestys. Liikojen paineiden vuoksi Higgins lopulta tyytyi esiintymään yökerhoissa ja ravintoloissa. Hän kuitenkin löysi musiikin nautintonsa uudestaan laulaen hymnejä ja gospelia. Higgins tallensi uudet kappaleensa kopioidakseen ne ystävilleen. Eräs ystävistä soitti kappaleita vankilassa, jossa hän näki eräiden vankien alkaneen itkeä kuunnellessaan Higginsin soittamia hymnejä. Musiikki oli rauhoittavaa ja se sai samalla Higginsin uran nousuun, jonka myötä hän on usein soittanut jazz- ja gospelmusiikkia sekä vaihtoehtoisesti rockia ja popmusiikkia. Tähän mennessä Higgins on julkaissut viis albumia.


title: Kate Higgins

text: Hänen äitinsä oli nuorempa myös laulaja ja näyttelijä, joka esiintyi usein New Yorkissa.


title: Kate Higgins

text: Higgins päätyi musiikin lisäksi tekemään töitä ääninäyttelijänä 2000-luvun alussa. Hän aloitti ääniroolien tekemisen dubbaamalla animesarjoja ja tekemällä myös mainosjuontoja. Higgins tunnetaan parhaiten dubattuaan Sakura Harunoa "Narutossa" ja Karin Kurosakia "Bleachissa". Lisäksi Higgins on tehnyt useita äänirooleja videopeleihin, kuten "", "EverQuest II", "Tales of the Abyss", "Tales of Vesperia", "Project Sylpheed", "Sonic Rush Adventure" ja "Disgaea 4". Alkuperäisiä rooleja animaatioihin hän on tehnyt "Animaliaan", sekä Marvel Comicsin animaatiosarjaan "Wolverine and the X-Men". Higgins on myös nykyinen "Sonic the Hedgehog"-pelisarjan Tails-ketun ääni. Super Mario Odyssey -pelissä hän ääninäyttelee Paulinea.


title: Anne-Marie Duff

text: Anne-Marie Duff (s. 8. lokakuuta 1970 Lontoo) on englantilainen näyttelijä, joka on näytellyt teatterissa, televisiosarjoissa ja elokuvissa.


title: Anne-Marie Duff

text: Duff syntyi ja kasvoi Lontoossa, mutta hänen molemmat vanhempansa ovat irlantilaisia. Hän oli vuosina 2006–2016 naimisissa näyttelijä James McAvoyn kanssa, ja heillä on vuonna 2010 syntynyt poika.


title: Ilmārs Bricis

text: Ilmārs Bricis (s. 9. heinäkuuta 1970 Riika) on latvialainen ampumahiihtäjä, kaksinkertainen MM-kisojen pronssimitalisti.


title: Ilmārs Bricis

text: Bricis sijoittui nolla-ammunnalla kolmanneksi 20 kilometrin kilpailussa Pokljukan MM-kisoissa 2001. Hän hävisi kilpailun voittaneelle, yhden sakkominuutin ampuneelle Paavo Puuruselle 29,5 sekuntia. Hopeamitalisti Vadim Sashurin voitti Bricisin vain 1,3 sekunnilla.


title: Ilmārs Bricis

text: Bricis sai toisen MM-pronssinsa Hochfilzenin MM-kisojen 2005 10 kilometrin kilpailussa. Hän selvisi tälläkin kertaa sakoitta, kun puolestaan kärkikaksikko Ole Einar Bjørndalen ja Sven Fischer kiersivät yhden sakkokierroksen – ero kultamitaliin oli 24 sekuntia. Hanti Mansijskin MM-kilpailuissa 2003 Bricis oli yhteislähtökilpailussa neljäs vajaat kuusi sekuntia pronssista jääneenä.


title: Ilmārs Bricis

text: Olympiakisoissa Bricis on ollut parhaimmillaan neljäs Torinon 2006 kisojen takaa-ajokilpailussa; ero pronssimitalisti Sven Fischeriin oli 11,1 sekuntia. Naganon kisoissa 1998 hän oli 20 kilometrillä viides. Maailmancupin osakilpailuissa hän on ollut kolme kertaa toinen ja neljästi kolmas sekä cupin kokonaispisteissä parhaimmillaan yhdestoista kaudella 1997–1998.


title: Tampereen opiskelija-asuntosäätiö

text: Tampereen opiskelija-asuntosäätiö (TOAS) on vuonna 1959 perustettu säätiö, joka vuokraa opiskelija-asuntoja Tampereen alueella sijaitsevien toisen asteen sekä korkea-asteen oppilaitosten (Tampereen yliopisto, Tampereen teknillinen yliopisto, Tampereen ammattikorkeakoulu, Tampereen seudun ammattiopisto Tredu ja Poliisiammattikorkeakoulu) päätoimisille, tutkintoa varten opiskeleville opiskelijoille.


title: Tampereen opiskelija-asuntosäätiö

text: TOAS vuokraa ja ylläpitää Tampereella noin 6 000 asuntoa. Huoneistot ovat yksiöitä, perheasuntoja ja soluja.


title: Tampereen opiskelija-asuntosäätiö

text: Yhteiskunnallinen Korkeakoulu päätettiin vuonna 1956 siirtää Helsingistä Tampereelle. Kaupungissa oli ennestään vain Teknillinen oppilaitos ja Kauppaoppilaitos eikä lainkaan korkea-asteen koulutusta. Asuntotilanteen järjestämiseksi perustivat opiskelijat keväällä 1957 rakennustoimikunnan, jonka tarkoituksena oli rakennuttaa Tampereelle opiskelija-asuntola. Tampereen kaupunki tarjosi asuntolalle tontin Kalevasta, ja Bertel Strömmerin suunnittelemaa taloa päästiin rakentamaan toukokuussa 1959. 5. toukokuuta YK:n oppilaskunta ja ylioppilaskunta perustivat rakennustöiden toteuttamista ja asuntolan tulevaa hallintoa varten Yhteiskunnallisen Korkeakoulun Opiskelijain Asuntola-Säätiön. Asuntola valmistui huhtikuussa 1960 ja sai kilpailun kautta nimen Domus YK.


title: Tampereen opiskelija-asuntosäätiö

text: Säätiön vuonna 1959 laadituissa säännöissä sen tarkoitus muotoiltiin seuraavasti: ”Yhteiskunnallisen Korkeakoulun opiskelijain taloudellinen tukeminen, minkä toteuttamiseksi se hankkii, rakentaa ja ylläpitää oppilasasuntoloita, myöntää mahdollisuuksien mukaan apurahoja opintoja ja tutkimustyötä varten sekä toimii muilla tarkoitukseen sopivilla tavoilla opiskelijoiden taloudellisten, sosiaalisten ja sivistyksellisten olojen parantamiseksi.”


title: Tampereen opiskelija-asuntosäätiö

text: 1960-luvulla säätiön rakentaminen keskittyi Domukselle, jonka toinen vaihe valmistui 1961 ja kolmas keväällä 1965. Neljäs vaihe, Uusi Domus, rakennettiin vuosina 1967–1968. Lisäksi säätiöllä oli pienemmät asuntokohteet Messukylässä ja Härmälässä sekä joitakin vuokrattuja tiloja. Vuonna 1966 Yhteiskunnallinen Korkeakoulu vaihtoi nimensä Tampereen yliopistoksi, ja siten säätiönkin nimi vaihdettiin Tampereen yliopiston Asuntolasäätiöksi.


title: Tampereen opiskelija-asuntosäätiö

text: Säätiö sai nimen "Tampereen seudun opiskelija-asuntosäätiö" vuonna 1977, jolloin sääntöihin kirjattiin yliopiston opiskelijoiden rinnalle myös muut Tampereen ja ympäryskuntien toisen ja korkea-asteen oppilaitosten opiskelijat. Käytännössä asuntoja oli tosin vuokrattu esimerkiksi Kieli-instituutin ja Kauppaopiston opiskelijoille jo 1970-luvun alulta lähtien, mutta teknillisen yliopiston opiskelijat tulivat säätiön palvelujen piiriin vasta tässä vaiheessa. Säätiön nimestä pudotettiin "seutu"-sana pois muotoon "Tampereen opiskelija-asuntosäätiö" 19. elokuuta 2016.


title: John Ashley

text: John Ashley (5. maaliskuuta 1930 Galt, Ontario, Kanada – 5. tammikuuta 2008 Kitchener, Ontario, Kanada) oli kanadalainen Hockey Hall of Fameen valittu jääkiekkoerotuomari.


title: John Ashley

text: Ashley pelasi vielä AHL-tasolla jääkiekkoa, mutta keskittyi tuomarointiin saatuaan ensimmäisen sopimuksensa vuonna 1959. Hän tuomitsi otteluita aluksi farmisarjoissa, mutta nousi nopeasti NHL:ään, jossa hän teki pitkän uran ja oli todella arvostettu tuomarina.


title: John Ashley

text: Yhteensä Ashley tuomaroi 622 NHL:n runkosarjan ja 58 pudotuspelien ottelua. Vuosina 1964–1972 hän tuomitsi jokaisen pudotuspelisarjan seitsemännen, eli ratkaisevan, ottelun. Ashley vihelsi NHL:ssä 13 kauden ajan ja tämän jälkeen toimi vielä liigan tuomaritarkkailijana ja -neuvojana. Hänet valittiin Hockey Hall of Fameen vuonna 1981 tuomariedustajana.


title: John Ashley

text: Ashley kuoli sydänvaivoihin 77-vuotiaana tammikuussa 2008. Hän oli naimisissa 56 vuotta June Ashleyn kanssa ja heillä oli kaksi lasta: tytär Christine ja poika Tom.


title: Rottenführer

text: Rottenführer oli natsi-Saksan puolisotilaallisisten järjestöjen, kuten SS:n ja Sturmabteilungin käyttämä arvo.


title: Rottenführer

text: Arvo otettiin käyttöön ensimmäiseksi SA:ssa vuonna 1932. SA oli laajentunut huomattavasti kansallissosialistisen puolueen suosion kasvaessa ja se uudisti arvoasteikkoaan 1930-luvun alussa. Koska SA ja SS omasivat identtisen arvojärjestelmän vielä tuolloin, arvo siirtyi samalla myös SS:lle.


title: Rottenführer

text: Suoraan käännettynä Rottenführer voi tarkoittaa pienen ryhmän, taisteluparin tai joukkion johtajaa, ja se oli alin arvo, jonka haltijalla oli komennossaan miehistöä. Rottenführer johti ryhmää, johon kuului korkeintaan 6–7 miestä. Waffen-SS:n Rottenführer johti yleensä pientä 3–4 miehen ryhmää, kuten esimerkiksi tulitukiryhmää, konekivääriryhmää tai tiedusteluryhmää. Rottenführerin lähin esimies oli Unterscharführer ja häntä alempi arvo oli Sturmmann. SS:n uudistaessa arvoasteikkoaan vuonna 1934 Rottenführerin arvo ja tehtävä säilyivät, mutta esimieheksi tuli Unterscharführer.


title: Rottenführer

text: Wehrmacht määritteli vastaaviksi arvoiksi Stabsgefreiterin ja Obergefreiterin. Suomen puolustusvoimiin verrattuna arvo sijoittuu korpraalin ja alikersantin väliin.


title: Rottenführer

text: Suomeksi arvot kääntyvät tavallisimmin muotoihin ylikorpraali ja esikuntakorpraali (Sven Hassel).


title: M61 Vulcan

text: M61 Vulcan -tykki on 20 mm -kaliiperinen Gatling-konekiväärin tyyppinen kiertäväputkinen konetykki, joita käytetään yhdysvaltalaisvalmisteisissa sotilaslentokoneissa. Moniputkisuus vähentää suuritulinopeuksisten konetykkien putkien kuumenemisongelmaa ja mahdollistaa suuremman tulinopeuden.


title: Panssarivaunukanuuna

text: Panssarivaunukanuuna on taistelupanssarivaunun pääase. Ensimmäisten panssarivaunujen kanuunat eivät olleet erikoisvalmisteisia, vaan muusta käyttötarkoituksesta niihin sovitettuja. Myöhemmin panssarivaunukanuunat kehittyivät omaan suuntaansa. Saksalaiset alkoivat käyttää toisen maailmansodan aikana rihlaamattomia sileäputkisia panssarivaunukanuunoita.


title: Panssarivaunukanuuna

text: Lataamisensa perusteella panssarivaunukanuunat voidaan jakaa käsin ladattaviin ja automaattisesti ladattaviin. Automaattisesti ladattavista kanuunoista yleinen on neuvostoliittolais-venäläinen 2A46M ja käsin ladattavista saksalainen Rheinmetall L44. Automaattilatauksen etuna on se, että taistelupanssarivaunun miehistön lukumäärää voidaan vähentää lataajan tarpeettomuuden vuoksi yhdellä, yleensä kolmeen.


title: Kanoé

text: Kanoé eli kanoê (myös amniapé) on tupilaisen kielikunnan monden kieliryhmään kuuluva lähes kuollut kieli . Sillä on enää seitsemän Brasiliassa asuvaa puhujaa, joista lähes jokainen käyttää nykyään portugalia tai jonkin toisen heimon murretta seka-avioliittojen takia.


title: Kanoé

text: Pricen mielestä (1978) kanoé kuului nambiquaralaisiin kieliin, kun taas Greenberg (1990) yritti yhdistää sen kunsaan. Myöhemmin (1997) hän esitti viitteitä siitä, että kieli saattaa kuulua macro-tucanoalaisiin kieliin.


title: Pjotr Hohlov

text: Pjotr Iljitš Hohlov (; 12. tammikuuta 1910 Jesipovo Moskovan alue, Venäjän keisarikunta − 7. maaliskuuta 1990 Moskova, Neuvostoliitto) oli Neuvostoliiton ilmavoimien kenraaliluutnantti ja Neuvostoliiton sankari.